marjinazio / markadun\nmarka 1 iz zerbaitetan egiten den seinalea.\nLapurrak atean marka bat egin zuen klarionaz. Patxi Zubizarreta «Mila gau eta bat gehiago» - Anonimoa - 104. orr.\nEta seinale zuria zuten ateekin ez nahastearren, marka gorria egin zuen atearen toki ezkutu samar batean. Patxi Zubizarreta «Mila gau eta bat gehiago» - Anonimoa - 105. orr.\nZirkulu baten marka geratu da kristalean. Harkaitz Cano «Piano gainean gosaltzen» - 30. orr.\nEhunka karta zituen, eta sorta bat osatzeko adina aukeratu behar zituen haien artean, eta marka bana egin. Jose Morales «Arima hilak» - Nikolai Gogol - 302. orr.\nBerdin iparraldeko aldean ere, konpasaren muturra zirkunferentzian jarri behar da iparraldeko lerroan, F letra dagoen puntuan, eta ondoren bi marka egin ezker-eskuin, K eta I letrekin markatuz. Santiago Iruretagoiena «Arkitekturaz hamar liburuak» - Vitruvio - 830. orr.\nBi aldeetan marka bat egingo da, eta marka horietatik paretak egingo dira diagonalean. Santiago Iruretagoiena «Arkitekturaz hamar liburuak» - Vitruvio - 3050. orr.\nEstalkia lokarri urdin batez lotua eta kolore bereko zigilu baten marka zuen koaderno hura. Xabier Olarra «Azken hitzordua» - Sandor Marai - 74. orr.\nEgidazu niri ere marka hori. Anton Garikano «Maitea» - Toni Morrison - 95. orr.\nNork bere marka uzteko premiarena, alegia: hemen egon nintzen. Bernardo Atxaga «Soinujolearen semea» - 16. orr.\nMarka txiki batzuek [...] adierazten zieten mugako gure lagunei paper horiek zituena susmagarri bat zela. Matías Múgica «Hiltzaile baten aitormena» - Joseph Roth - 177. orr.\nSuz egindako marka bat egin izan balute sikiera Hester Prynne horren kopetan! Anjel Lertxundi «Azkenaz beste» - 78. orr.\n2 kolpe, sakadura edo eragin batek uzten duen seinalea.\nBularrean marka beltz-urdin bat zuela esnatu zen goiz hura ere gogorarazi zion. Koro Navarro «Zortzi kontakizun» - Isaac B. Singer - 21. orr.\nGarbi ikusi zuten alabak lepoan marka handia zuela, burdin hari batek egina. Gotzon Garate «India harrigarria» - 87. orr.\nEztarri aldean ubelduak zituen, eta hatzen markak. Koro Navarro «Kontakizunak» - Edgar Allan Poe - 136. orr.\nZiur zegoen goizeko berbera zela, marka berberak baitzituen begi inguruan. Iñaki Mendiguren «Harry Potter eta Azkabango presoa» - J.K. Rowling - 11. orr.\nAnshelek jaiotzetiko marka ezin ikusizkoren bat behar zuela izan esaten zen. Koro Navarro «Zortzi kontakizun» - Isaac B. Singer - 208. orr.\nMendebaldeko pentsamenduaren espirituan, baita forman ere, marka iraunkor hori utzi zuen Aristotelesen arimak haren substantzian ere utzi zuen efektu iragankorra. Iñaki Mendiguren «Historiaren azterketa II» - A.J. Toynbee - 286. orr.\nKirola egiten duten edadetu guztiek bezala, abailduraren marka darama aurpegian. Joxean Agirre «Romain zen bere izena» - 29. orr.\nIzuak bere marka utzi zuen denen bisaietan. Aingeru Epaltza «Mailuaren odola» - 196. orr.\nBiolentziaren markarekin bizi baikara ordudanik euskaldunok, eta marka hori, ia berrogei urte geroago, bat egin baitzaigu haragiarekin, estigma makurra bihurtzeraino. Bernardo Atxaga «Lekuak» - 92. orr.\n3 seinalea, aztarna, ezaugarria.\nMonotonia nagusi, Kastilla sakonari hurbiltzen ari naizelako marka. Piarres Aintziart «Santiago oinez» - 86. orr.\nAingeru aurpegi horretan ez zen, alabaina, trufa-aierurik, sufrimendu neurtezin eta isilaren marka baizik. Aingeru Epaltza «Rock'n'roll» - 171. orr.\nGaltzen hastea duk adin batera ailegatu haizelako marka. Aingeru Epaltza «Rock'n'roll» - 221. orr.\nDiferentziazioa hazkundearen marka den bezala, estandarizazioa desintegrazioaren marka da. horrexek ekarri gaitu, hain zuzen, banako bakoitzaren marka genetikoak zehaztera, hatz-markak baino adierazgarriagoak baitira. Iñaki Mendiguren «Historiaren azterketa II» - A.J. Toynbee - 443. orr.\nEta marka hori -hau da, piztiaren izena edo izenaren zenbakia- zeramanak bakarrik eros edo sal zezakeen zerbait. Elizen arteko biblia Ap 13,17\nElizen marka bereizgaria zera da, guztiek dutela beren kide egiazko Jainko bakarra. Iñaki Mendiguren «Historiaren azterketa II» - A.J. Toynbee - 448. orr.\nMarka ororen gainetik, haur eta gazte literatura, literatura da. Ana Urkiza «Zortzi unibertso, zortzi idazle» - 427. orr.\nEtxeko marka. Aingeru Epaltza «Rock'n'roll» - 65. orr.\nJende buruduna behar zen [...], libertarioen doktrinaren marka sakon errotua izango zuena. Inazio Mujika Iraola «Gerezi Denbora» - 15. orr.\nEsaldi baten (edo hitz baten) adiera indartzeko erabili ohi diren puntuazio-markak (harridura-marka, galdera-marka...) eta bestelako baliabideak (etzanak, belztuak...) ahalik eta gutxien erabili. Askoren artean «Filosofiako gida» - 360. orr.\nEskua sabelean zeukan, odol-marka lehor baten gainean. Inazio Mujika Iraola «Gerezi Denbora» - 96. orr.\nAndoni Murelaga tortura marka nabarmenekin agertu zen epailearen aurrera. Patu hori zen hirietako langile-klase industrial berriaren jaiotza-marka. Jokin Urain «Errotarria» - 144. orr.\nNire begiez ikusi nuen eskutitz hura; paper ofizialean zegoen idatzita, zigilua eta ur-marka zituen. Ander Irizar «Eszterren ondarea» - Sandor Marai - 59. orr.\nPosta marka zaharrena zuen gutuna kutxa haren barne-barnean zegoen. Jon Muñoz «Ispiluen gainean lotan» - Jordi Sierra i Fabra - 58. orr.\nBerriz ere eskertzen ditu ohore eta maitasun marka bat emaiten dutela horrela deneri. Michel Oronoz «Oilandoiko ermita» - 83. orr.\nMugimenduaren pertzepzioa erlazioen araberakoa da neurri batean, eta erreferentzia-marka finkoak izateak asko errazten du. Josu Zabaleta «Irudia» - Jacques Aumont - 49. orr.\nNire mina, ordea, nire egarria, bizi markak ziren, zer-nolako purgatoriotan nintzen batere garbi ez izan arren. Aingeru Epaltza «Rock'n'roll» - 354. orr.\nPrudenen etxetxoak utzikeriaren higadura-marka goiztiarrak ageri zituen. Iban Zaldua «Gezurrak, gezurrak, gezurrak» - 84. orr.\n5 merkataritza izena.\nOrdua galdetu diat, ez erlojuaren marka... Joan Mari Irigoien «Odolean neraman» - 139. orr.\nKasinoko bezeroen izen, autoen marka eta matrikulekin osaturiko zerrenda. Joxemari Iturralde «Euliak ez dira argazkietan azaltzen» - 281. orr.\nDatu teknikoak, mesedez: marka, modeloa, serie edo identifikazio zenbakia... Iñaki Iñurrieta «Kuskue tanden» - 132. orr.\nEremu txikiko supermerkatua: apaletan klase, marka, tamaina eta formatu guztietako jenero ugari-ugaria. Edorta Agirre «Baietz okerreko bidea aukeratu! » - 120. orr.\nSoinean, marka oneko zamarra, marka oneko galtzak, marka oneko zapatak eta marka txarreko irribarre harroa. Aingeru Epaltza «Lasto sua» - 88. orr.\nHala ikusi dugu garai bateko gramofonoetan, arbelezko nola binilozko disko zaharretan, etxearen marka ondoan daramala, His Master's Voice, Nagusiaren Ahotsa. Iñigo Aranbarri «Hizlandia» - 160. orr.\nEzagunak dira hainbat enpresak eta marka ospetsuk jasan izan dituzte. n salatze eta boikot kanpainak. Iñaki Heras «Txanponaren bi aldeak» - 250. orr.\nMarka multinazionalek frankiziak ezartzen dituzte munduko zeinahi bazterretan. Edorta Agirre «Baietz okerreko bidea aukeratu! » - 88. orr.\nHauek autentikoak dira, inolako zalantzarik gabe, Cohibas marka banatzen duen saltzaile ofizialak ekarriak. Jon Alonso «Erretzaileen eremua» - 60. orr.\nFAL hori militarren metraileta marka bat da. Pako Aristi «Venezuela, iraultza isilaren hitzak» - 106. orr.\nMarka ere nabarmen ikusten zitzaion zilar koloreko hizki handietan: EUROVAN TDI. Pako Aristi «Note book» - 20. orr.\nLarruzko zoru fin eta malgua zuten, eta marka-izena zeharretara estanpaturik ageri zuten: "Kumfy-Toes", behatzak gozo, oinak eroso. Mirentxu Larrañaga «Hona hemen gu biok» - Dorothy Parker - 235. orr.\n· Esaldia ez da nirea, noski, erloju-marka ezagun baten eslogan berria baizik. Patxi Iturritegi «Behi eroak» - 50. orr.\nHor nonbait edukiko zuten ezkutaturik kontsumitzaile horiek txokolate marka jakin hori erosteko beharra. Iñaki Heras «Txanponaren bi aldeak» - 84. orr.\n7 norgehiagoketan, lehiaketetan, kiroletan eta kidekoetan, lortu den emaitza hoberena. ik errekor.\n1,95 da zure marka onena. Berria - Kirola 2004-03-05\nNaroa Agirre pertika jauziko finalean ariko da gaur, Espainiako marka hobetu ondoren (4,50). Berria - Kirola 2006-03-11\nMunduko bi marka AEBetako sailkapen probetan. Berria - Kirola 2004-07-14\nFinalean egin zuen marka ona izan zen, 22.21, joan den hilean lortutako marka bera, Nafarroako junior eta jubenilen artean, betiko marka onena. Berria - Kirola 2006-02-28\nEskura ikusten dut marka hori gainditzea. Berria - Kirola 2006-03-01\nBeardek bular estiloko 200 metroko marka ondu zuen 2: 22.44ko denbora eginda. Berria - Kirola 2004-07-14\nMarka ontzeko asmoa du 21 urte bete aurretik. Berria - Euskal Herria 2004-04-13\nMarka hauetan zentimetro bat gehiago saltatzea jauzi nahiko handia da, eta asko kostatzen da. Berria - Kirola 2004-03-05\nEraso sistematikoaren ondorioz jarraitzaile nerabeen artean sortu zen enpatiak fama hiperbolikoa ekarri zion taldeari: urte hartan aise gainditu zuten hogeita hamar milioi kopiako marka. Patxi Iturritegi «Behi eroak» - 33. orr.\nGero eta zailagoa jartzen ari haiz hire festen galga; ederki kostatu behar zaik hurrengoan gaurkoaren marka berdintzea! Anjel Lertxundi «Argizariaren egunak» - 67. orr.\n-Zure marka guztiak onduko dituzu gaur, Mentxu... Josu Landa «Odolbildua» - 13. orr.\n1977ko irailak marka guztiak hautsi zituen, 5 litro eskas bakarrik utzi baitzizkigun. Pello Zabala «Naturaren mintzoa» - 353. orr.\nAvila da, hain zuzen, marka hautsi izan duena: -3.0 gradu zeropetik. Pello Zabala «Naturaren mintzoa» - 352. orr.\nUrteko lehen marka ahalegina egin zuen, apirilaren 28an, Lekunberrin (Nafarroa), eta 23 segundoan egin zuen jasoaldia. Berria - Kirola 2004-04-06\nMarka ahalegina egiteko prestatu nintzenean banuen motibazioa, baina hirutan jaso ezinda geratu ondoren zaildu egin zen dena. Berria - Kirola 2004-04-15\nIrigoienek ere marka saioa egingo du apirilaren 2an. Berria - Kirola 2006-01-20\nEta unerik gozoena marka saiakera egin ondoren? Berria - Kirola 2004-04-15\nUrteko lehen harri-jasotze marka ahalegina izango da ikusgai bihar Erandioko (Bizkaia) Altzaga kiroldegian (17: 00). Berria - Kirola 2006-01-20\n11 inperio bateko mugako lurraldea, herrialde etsaien aurrez aurrekoa.\nMarketako zaintzaileek eta aurkako gerra-talde barbaroek. Iñaki Mendiguren «Historiaren azterketa II» - A.J. Toynbee - 43. orr.\nEstatu unibertsal egipziakoko nubiar marketako jainko ilun bat. Iñaki Mendiguren «Historiaren azterketa II» - A.J. Toynbee - 19. orr.\nDuela hamahiru egun entzun nuen, ahul, iparraldeko marketan. Agustin Otsoa «Eraztunen Jauna III» - J.R.R. Tolkien - 23. orr.\nMendebaldeko munduaren Ekialdeko Europako marketan zertutako hondamena ez zen nazionalismoaren birus berak otomandar gorputz politikoan izandako ondorioa bezain tragikoa. Iñaki Mendiguren «Historiaren azterketa II» - A.J. Toynbee - 256. orr.\nMoskuk, Erromak bezala, barbaroen aurkako marka-estatu baten hiriburu gisa hasi zuen bere ibilaldia. Iñaki Mendiguren «Historiaren azterketa II» - A.J. Toynbee - 56. orr.\n12 aipu marka pl idazten dena besteren baten aipua dela adierazteko erabiltzen diren markak, “ eta ”. ik komatxo 2.\nPolitikan, ezinbestekoa egiten da aipu markek ezartzen duten distantzia. Iñigo Aranbarri «Hizlandia» - 177. orr.\nKazetariak entrenatzaileak esandakoa jaso nahi baldin badu, aipu marka artean eman beharrekoa zuen. Iñigo Aranbarri «Hizlandia» - 113. orr.\nEsan, zinez da posible, Lopez Aguilar espainiar ministroak egunkari honetan proposatzen duen bezala, gatibu baten kontrako frogak aipu markarik gabe "eraikitzea"? Iñigo Aranbarri «Hizlandia» - 178. orr.\n13 deklinazio marka\nHitz bat behin eta berriro azaltzen da esaldi bakar batean deklinabide marka ezberdinekin. Iñaki Arranz «Hitza azti» - 76. orr.\nLetraz letra ibili beharrean, aurrizkien, artizkien eta atzizkien bidez luzatzen (laburtzen) dira hitzak, baita deklinabide marken bidez ere. Iñaki Arranz «Hitza azti» - 68. orr.\nEkialdeko hitz bat (sosa) mendebaleko deklinabide marka batekin (- gaz) loturik. Pello Salaburu «Euskararen etxea» - 156. orr.\n14 galdera-marka esaldi jakin bat galdera dela adierazteko jartzen den ? marka, edo ¿ ? markak.\nEsaldi baten (edo hitz baten) adiera indartzeko erabili ohi diren puntuazio-markak (harridura-marka, galdera-marka...) eta bestelako baliabideak (etzanak, belztuak... Askoren artean «Filosofiako gida» - 360. orr.\n.) ahalik eta gutxien erabili. lanok bildu, irakurri eta oharrak idazten dizkie, puntuazio-, ortografia- eta erabilera-akatsak zuzentzen, argudio ahulen ondoan galdera-markak ezartzen, idazlan bakoitzari kritika labur eta adeitsu bat eransten. Oskar Arana «Lotsaizuna» - John Maxwell Coetzee - 11. orr.\nBaina eguzki haiek, bestalde, galdera-marka bat zuten oztopo eta galdera-marka bat zuten laino, zeru berri batera jaio eta handik dir-dir egin zezaten. Joan Mari Irigoien «Odolean neraman» - 242. orr.\n15 harridura-marka esaldi jakin batekin harridurazkoa dela adierazteko jartzen den ! marka, edo ¡! markak.\nAla harridura-marka erantsi behar diot ondotik? Antton Olano «Fidel izan beharraz» - Oscar Wilde - 111. orr.\nEsaldi baten (edo hitz baten) adiera indartzeko erabili ohi diren puntuazio-markak (harridura-marka, galdera-marka...). Askoren artean «Filosofiako gida» - 360. orr.\nHarridura-markek argudioari ez diote ezer gehitzen. Askoren artean «Filosofiako gida» - 360. orr.\nBizimodu erabat berri baten hasiera da niretzat, eta harridura-marka handienak erantsi beharko zaizkio ondotik. Antton Olano «Fidel izan beharraz» - Oscar Wilde - 111. orr.\nOrduak eta orduak ematen zituen [...] "Jaun agurgarri hori!" behin eta berriro idazten, letra guztiekin eta amaieran harridura-marka ipiniz. Jose Morales «Arima hilak» - Nikolai Gogol - 391. orr.\n16 hatz marka hatz mamiak gauzakietan uzten duen arrastoa.\nArman dauden hatz-markak. Harkaitz Cano «Neguko zirkua» - 63. orr.\nHatz-markak eta bertzelako aztarnak bilatzen ari gaituk. Aingeru Epaltza «Rock'n'roll» - 224. orr.\nBi gizon bidali zituzten Elsari hatz-markak hartzera. Harkaitz Cano «Neguko zirkua» - 68. orr.\nIzan ere, berea dik eta haren hatz-markaz betea zagok. Aingeru Epaltza «Rock'n'roll» - 384. orr.\nHatz marken bidez identifikatua. Berria - Euskal Herria 2004-10-22\nPioletak, biktimen buruan aurkitzen denean ere, ez du sekula hatz-markarik. Jon Alonso «Euskal karma» - 65. orr.\n«Garunaren hatz markak jasotzen dituen makina» deritzoten sistema erabiliko dute AEB Ameriketako Estatu Batuetan Jimmy Ray Slaughter erruduna edo errugabea den jakiteko. Berria - Gaiak 2004-02-18\nBiki berdinek ere, hatz-marka desberdinak dituzte. Irene Aldasoro «Giza gorputza lanean» - John Lenihan - 71. orr.\n· irud/hed Ziur asko denok kanporatuko dugu geure usain-nahasketa ezaugarria, eta, beste pertsonek ezagutzeko bezain indartsua ez bada ere, "hatz-marka" kimiko bat utziko du. Irene Aldasoro «Giza gorputza lanean» - John Lenihan - 145. orr.\n17 marka-gizon marka batean (ik gorago 11) bizi den gizona.\nBatzuetan, sarri benetan, marka-gizonak dira, kanpoko barbaroen aurka mugak babestuz zibilizazio bateko kide izateko eskubidea errebindikatu dutenak. Iñaki Mendiguren «Historiaren azterketa II» - A.J. Toynbee - 51. orr.\nBaliteke ez atzerritarrak, ez barbaroak, ez marka-gizonak izatea, "metropolitarrak" baizik. Iñaki Mendiguren «Historiaren azterketa II» - A.J. Toynbee - 52. orr.\nTsin She Huang-ti estatu unibertsalen ezarpenen historietan ezagun den figuraren -marka-gizon konkistatzailearen- ordezkari baitzen. Iñaki Mendiguren «Historiaren azterketa II» - A.J. Toynbee - 47. orr.\n18 marka guztiak hautsi\nBaina epaimahaiaren erabakiek marka guztiak hautsi dituzte. Berria - Harian 2005-10-27\nGonzalez: «BBVAk aurten marka guztiak hautsiko ditu». Berria - Ekonomia 2004-02-29\nBrent upelak marka guztiak hautsi eta goia jo duela. Berria - Ekonomia 2006-04-22\nMarka guztiak hautsiko hituen oraingo honetan! Alabak amaren marka guztiak hautsi ditu. Unai Iturriaga «Berandu da gelditzeko» - 17. orr.\nMarka guztiak hautsi zituen montzoi enbata 1861ean gertatu zen: Cherrapungin, Indian, udako euriteen aldian, 22.000 litro bota zituen euritan. Pello Zabala «Naturaren mintzoa» - 359. orr.\nEmile Ajar izenarekin hasi zen idazten eta izen berriarekin estilo berri bat, gai, egoera eta pertsonaia erabat desberdinak landu zituen, eta, marka guztiak hautsiz, beste Goncourt bat irabazi. Joxean Agirre «Romain zen bere izena» - 72. orr.\n1990ean, Mendebaldeko Alemaniako hazkundea marka guztiak hausteraino lasterragotu zen: %5,7. Koro Navarro «Ekonomiaren globalizazioa» - Jacques Adda - 190. orr.\n19 marka hautsi\nEsan liteke marka haustea oso zaila daukadala. Iñaki Mendiguren «Harry Potter eta Azkabango presoa» - J.K. Rowling - 92. orr.\nMoldaketen ondoren, Kataluniako zirkuituko entrenamendu ofizialetan lehenengoa izan zen, eta Xerezen zirkuituko marka hautsi zuen. Berria - Kirola 2004-04-14\nHark munduko marka hautsi zinan bere bular eta izter silikonatuekin! Itxaro Borda «%100 basque» - 205. orr.\nAvila da, hain zuzen, marka hautsi izan duena: -3.0 gradu zeropetik [Irailak 26koa]. Pello Zabala «Naturaren mintzoa» - 352. orr.\n· Gaurko partidan ikusle marka hautsiko dute, Bizkaia Arenan batuko diren 12.400 zaleak inoiz Euskal herrian saskibaloi partida bat ikusteko elkartu den jende kopururik handiena izango baita. Berria - Kirola 2006-01-22\nMarka bat hautsi behar duen kirolariak bezala, indar guztiak neuretzat behar nituen, behingoagatik sikiera: gau hartan Ritarekin neukan afaltzeko hitzordua. Hasier Etxeberria «Arrainak ura baino» - 79. orr.\nHurrengo bi jardunaldietan hiru marka hautsi dituzte astillerotarrek. Berria - Kirola 2004-09-14\n20 marka izan da ad\nMarka da, haatik, bazkari guztia lantokiaz, bezeroez eta hurrengo komenioaz aritzea ere. Aingeru Epaltza «Rock'n'roll» - 304. orr.\n-Marka da gero! Jon Muñoz «Loroaren teorema» - Denis Guedj - 204. orr.\nMarka da gero, zure auzoan galtzea. Harkaitz Cano «Piano gainean gosaltzen» - 94. orr.\n-Bihurria zer zara, baina -nik berari-, ordu-laurden bat ere ezin geldirik egon, marka da, gero... Joxe Austin Arrieta «Homo Faber» - Max Frisch - 171. orr.\n-Marka duk gero, hirea! -esan zidan. Joxe Austin Arrieta «Homo Faber» - Max Frisch - 47. orr.\nHau da marka, hau! 7141\n· Hau duk marka, hau! Aingeru Epaltza «Rock'n'roll» - 42. orr.\n"Hau marka" pentsatu zuen Léak. Jon Muñoz «Loroaren teorema» - Denis Guedj - 265. orr.\nHau marka! zer gertatzen ari da? Luis Elberdin «Sexua noiznahi» - 207. orr.\n21 sor-marka1 produktu jakin bat non ekoitzia izan den adierazten duen etiketa.\nBadira sor markak edo IGP-ak ardi gasna, arnoa edo xingarrarentzat. Herria 2001-07-05\n450 sor-marka eta 127 izendatze ezberdin existitzen dira Frantziako arnoarentzat. Berria - Harian 2005-09-11\nOrok ezagutzen dugun "gâteau basque" etxe pastizarentzat sor-marka bat ezartzen ahal ote zen? Herria 2001-07-05\nArdi gasnaren sor-markan pentsua ez onartzeko eskatu du ELBk. Berria - Ekonomia 2006-03-22\nAlabaina, sor-markaren sindikatua lantzen ari den betekizun itunean pentsua sartzekotan daude. Berria - Ekonomia 2006-03-22\nAbenduan, esnetegien okupazioekin batera, justuki Ossau-Iraty sor-markaren erreklama ikus genezakeen telebistan Itxaro Borda «%100 basque» - 53. orr.\n22 sor-marka2 jaiotzetiko marka.\nTxanpon baten antzeko sor-marka zeukana masailean. Anton Garikano «Maitea» - Toni Morrison - 170. orr.\narteko marka (6); aurreko marka (18); azken marka (7); egin zuen marka (10); egindako marka (4); espainiako marka (19); espainiako marka ondu (5); euskadiko marka (6); ezarritako marka (7); galdera marka (7); garaipen marka (4); gutxieneko marka (13); handiaren marka (4); harridura marka (5); hatz marka (10); hau da marka (5); hau marka (9); hirugarren marka (5); hori marka (5); hura marka (4); iazko marka (5); idoki marka (5); ikusle marka (7); jarritako marka (4); lehen marka (6); lortu zuen marka (9); lortutako marka (7)\nmarka ahalegin (6); marka ahalegina (39); marka ahalegina egin (5); marka ahalegina egingo (16); marka ahaleginak (7); marka bat egin (7); marka bat hautsi (11); marka berdindu (24); marka berdindu zuen (9); marka berdinduko (5); marka berdintzea (5); marka berdintzeko (5); marka berri (8); marka berri bat (7); marka berria (38); marka berria ezarri (12); marka berriak (7); marka bikaina (9); marka da (50); marka da gero (12); marka egin (28); marka egin zuen (18); marka egitea (4); marka egiteko (4); marka egiten (4); marka ezarri (18); marka ezarri zuen (7); marka ezartzen (4); marka gainditu (14); marka genetikoak (7); marka gizonek (4); marka guztiak apurtu (6); marka guztiak apurtzen (4); marka guztiak hausten (6); marka guztiak hautsi (41); marka guztiak hautsiko (9); marka handia (12) marka haustea (5); marka hausten (4); marka hautsi (30); marka hautsi du (7); marka historiko (6); marka historiko bat (5); marka historikoa (14); marka historikoak (5); marka hobetu (23); marka hobetu zuen (5); marka hobetzea (5); marka hobetzen (7); marka hobetzen saiatuko (5); marka ikusgarria (7); marka jarri (6); marka lortu (11); marka lortu du (5); marka lortzeko (4); marka on (4); marka ona (12); marka ondu (48); marka ondu du (9); marka ondu nahi (9); marka ondu zuen (16); marka onduta (5); marka oneko (6); marka onena (39); marka onena egin (7); marka onena lortu (4); marka onenak (5); marka onenaren (6); marka ontzea (6); marka ontzeko (9); marka polita (4); marka saioa (14); marka saioa egingo (7); marka txarra (5); marka utzi (7); marka uzten (4)\nmetroko marka (7); metroko munduko marka (7); metrokoan munduko marka (5); munduko bi marka (4); munduko marka (84); munduko marka berria (7); munduko marka egin (6); munduko marka ere (4); munduko marka hobetu (9); munduko marka ondu (14); orain arteko marka (5); probako marka (8); sor marka (16); urteko marka (4)\narteko markak (4); gaueko markak (6); gutxieneko markak (4); hatz markak (54); hatz markak hartu (5); markak egiten (4); markak haustea (4); markak hausteko (5); markak hausten (10); markak hautsi (20); markak hautsi zituen (4); markak hautsiz (4); markak izango (4); markak kontuan hartu (4)\nanconako markako (7); idoki markako (4); markako auto (7); markako erregea (4); suzuki markako (7)\nanconako markan (4)\nmunduko markaren (7); sor markaren (5)\nmarkarik onena (33)\nmarkaz kanpoko (4)


2019KO UZTAILAK 11 EZOHIKOA | Lezo.eus\n1. Eratu diren talde politiko eta bere bozeramaileen kontu ematea.\n2. Alkateak hartutako erabakien berri ematea, bai Tokiko Gobernu Batzarreko kideak eta alkateordetzak izendatzeko, bai Tokiko Gobernu Batzarrari eskuordetzak emateko (2019ALO30008 eta 2019ALO30009).\n3. Udalbatzaren osoko bilkuraren maiztasuna erabakitzeko proposamena, (2019ID100001)\n4. Bi batzorde informatzaile eratu eta osatzeko proposamena, (2019ID100002).\n5. Organo kolegiatuetan korporazioaren ordezkariak izendatzeko proposamena, plenoaren konpetentzia denean (2019ID100003).\n6. Udaleko zazpi zinegotzien dedikazio erabateko eta zatikako dedikazioak eta ordainsariak onartzeko proposamena. (2019PE100001).\nLezoko Udaletxeko Biltzar Areto Nagusian, 2019ko uztailaren 11n, 19:00ean, eratu da OSOKO UDALBATZA, Ezohikoa egiteko xedez, lehen deialdian, Jesus Maria Martiarena Jaca alkatearen lehendakaritzapean eta ondorengo zinegotzi hauek bertan direla: Laura Martinez Vizuete, Irlentz Ortega Ugalde, Laura Muñoz Aguado, Ion Pombar Hospitaler eta Miguel Angel Sanchez Antunez (Lezoko EAJ-PNV udal taldea), Mikel Arruti Salaberria, Miren Ormazabal Urkizu, Aitzol Saizar Viaña, Ainhoa Inxaurrandieta Ezkurra, Axier Irastorza Alustiza eta Mireia Cuesta Unzain (Lezoko EHBILDU udal taldea) eta Jose Angel Sanchez Gallardo (Udal Talde Sozialista – Grupo Municipal Socialista).\nAlkateak dio hiru talde politiko eratu direla udal erregistroan aurkeztutako idatzien bidez. Euskadiko Toki Erakundeei buruzko 2/2016 Legearen 34. artikuluan xedatutakoaren ondorioetarako, eratu diren talde politikoak eta haien bozeramaileak hauek dira:\nTALDE POLITIKOAREN IZENA\n“Lezoko EAJ- PNV udal taldea”\n“Lezoko EHBILDU udal taldea”\n“Udal talde Sozialista”\nAlkateak D19/0625 eta D19/0626 dekretuen berri eman du.\nD19/00625 dekretuaren bidez Tokiko Gobernu Batzarreko kideak eta alkateordeak izendatu ditu. Hauek dira kideak eta alkateordeak, ordenean emanak: LAURA MARTINEZ VIZUETE, IRLENTZ ORTEGA UGALDE, MIGUEL ANGEL SANCHEZ ANTUNEZ (EAJ-PNV udal taldea) eta JOSE ANGEL SANCHEZ GALLARDO (Eusko Sozialistak-Socilistas Vascos).\nD19/0626 dekretuan Tokiko Gobernu Batzarraren baitan egiten dituen delegazioak jasotzen dira.\nUdalbatza jakinaren gainean geratzen da.\nMikel Arrutik Salaberriak hartu du hitza. Dio aurreko legegintzaldian egindako delegazio berak direla hauek. Eskatu du oposizioak ordezkaritza izatea gobernu batzarrean, bi ordezkarirekin. Dio Euskadiko Toki Erakundeei buruzko 2/2016 legeak ordezkaritza eskubideak aitortzen dizkiela.\nAlkateak dio egindako izendapenak eta emandako delegazioak alda daitezkeela etorkizunean oposizioarekin akordio batera iritsiz gero. Mikel Arrutik konpromiso hori tarteko ez dutela eragozpenik jarriko erabakiari.\nAlkateak irakurri du proposamena. Honela dio:\n“Toki Erregimeneko Oinarriak arautzen dituen apirilaren 2ko 7/85 Legeko 46. artikuluan, Euskadiko Toki Erakundeei buruzkoa, apirilaren 7ko 2/2016ko legearen 25. artikuluan eta Toki Entitateen Antolakuntza, Funtzionamendu eta Erregimen juridikoaren Arautegiko 38. artikulua aplikatuz, Udalbatzari proposatzen diot ondorengo akordio hau hartzea:\nBAT: Udalbatzak bere ohiko osoko bilkurak bi hilabetez behingo maiztasunez egingo ditu, hil bakoitietako azken ostegunean, 19:00 orduetan.\nOsteguna jai suertatuko balitz, hurrengo asteko ostegunera pasako litzateke.”\nProposamena ahobatez onartzen da.\nToki Erregimeneko Oinarriak arautzen dituen apirilaren 2ko 7/85 Legeko 20. artikuluan, Euskadiko Toki Erakundeei buruzkoa, apirilaren 7ko 2/2016ko legearen 29. artikuluan eta Toki Entitateen Antolakuntza, Funtzionamendu eta Erregimen juridikoaren Arautegiko 38, 123tik 126ra eta 134tik 138ra artikuluetan xedatzen dena aplikatuz, Alkateak proposaturik Udalbatzak ondorengoa erabaki du:\nBAT: Bi batzorde informatzaile sortzea, Batzorde Informatibo Orokorra eta Kontu Batzorde Berezia.\nBI: Bi Batzordeetako kideak zazpi zinegotzi izango dira, lehendakaria barne (3 EAJ-PNV Udal Taldea, 3 Lezoko EH Bildu Udal Taldea eta 1 Grupo Municipal Socialista).\nHIRU: Ohiko bilerak bi hilabetez behingo maiztasunez egingo ditu, hil bakoitietako azken aurreko ostegunean, 9:00 orduetan.\nLAU: Talde politiko bakoitzak bere ordezkariak (titularra eta ordezkoa, biak) izendatu behar ditu.\nProposamena onartu da aldeko 7 botoekin (6 Lezoko EAJ-PNV udal taldea, 1 udal talde Sozialista – grupo municipal Socialista) eta aurkako 6 botoekin (Lezoko EHBILDU udal taldea).\nMikel Arrutik dio aurka bozkatu dutela beraiek batzorde gehiago nahi dituztelako, udal sail bakoitzak berea, herritarrei eta eragileei irekiak eta ez bakarrik osoko bilkurako gaiak diktaminatzeko.\nJose Angel Sanchez ere ados dago batzordeetan gai gehiago aztertzearekin, ez bakarrik osoko bilkurako gaiak.\nAlkateak proposamena irakurri du. Honela dio:\n“Toki Entitateen Antolakuntza, Funtzionamendu eta Erregimen juridikoaren Arautegiko 38. artikuluan finkatzen dena aplikatuz, Udalbatzari proposatzen diot ondorengo izendapen hauek egitea, organo kolegiatuetan bere ordekari izan daitezen:\n1. Titularraren ordezkoa\n2. Titularraren ordezkoa\nBI: Erabaki hau organo kolegiatuei eta zinegotziei jakinaraztea.”\nMikel Arrutik dio EHBilduri ez zaiola ordezkaritzarik proposatu eta horregatik bozkatu dutela aurka.\nAlkateak dio izendapen hauek aldatu daitezkeela aurrerago horretarako adostasun zabalagoa bada.\nAlkatetza honek, jarraian zehazten diren Lezoko udaleko zinegotzien erabateko eta zatikako dedikazioak eta ordainsariak onartzeko proposamena luzatzen dio Osoko Bilkurari.\nBAT: Miguel Angel Sanchez Antunez zinegotziaren dedikazio esklusiboa onartzea, eta dedikazio horrengatik urtean jasoko duen ordainsari gordina ere, 36.849,84€.\nBI: Jarraian zehazten diren zinegotzien dedikazio partzialak onartzea eta dedikazio horrengatik urtean jasoko duten ordainsari gordina ere:\nJose Angel Sanchez Gallardo, %80ko dedikazio partziala eta urteko ordainsari gordina 35.386,88€.\nIrlentz Ortega Ugalde, %40ko dedikazio partziala eta urteko ordainsari gordina 14.739,93€.\nLaura Muñoz Aguado, %40ko dedikazio partziala eta urteko ordainsari gordina 14.739,93€.\nIon Pombar Hospitaler, %40ko dedikazio partziala eta urteko ordainsari gordina 14.739,93€.\nLaura Martinez Vizuete, %50ko dedikazio partziala eta urteko ordainsari gordina 18.424,92€.\nMikel Arruti Salaberria, %50ko dedikazio partziala eta urteko ordainsari gordina 18.424,92€.\nHIRU: Erabateko udal dedikazioa kasuan ordainsari horiek jasotzea bateraezina da Herri Administrazioen eta horien mendeko erakunde, organismo edo enpresen aurrekontuen kargurako beste ordainsariekin, eta baita ere beste jardueren garapenarekin.\nToki Erakundeetan dedikazio partziala duten kideen kasuan, ordainsari horiek jaso ahal izango dituzte, betiere jardun hori Administrazioan duten lanalditik kanpo betetzen badute. Hori guztia Herri Administrazioen Zerbitzurako Langileen Bateraezintasunei buruzko abenduaren 26ko 53/1984 Legean eta Lege hori garatzen duen apirilaren 30eko 598/1985 Errege Dekretuan xedatutakoaren arabera\nLAU Akordio hau 2019/07/12ean sartuko da indarrean.\nBOST: Akordio hau Gipuzkoako Aldizkari Ofizialean.”\nMikel Arrutik dio proposamenak harritu dituela, oraindik alkateak ardurak eta delegazioak banatu aurretik nola egin duen liberazioen aldeko proposamena. Ez dakite zergatik batzuk %100ean liberatzen diren, beste batzuk %80an eta beste batzuk %50ean. Tokiko legediak hiru dedikazio oso onartzen baditu udal honen biztanlekoentzat, eta dedikazio partzialak ez baditugu mugatzen ere, proposatutakoak guztira lau dedikazio oso suposatzen dutela eta horri alkatearen aholkularia gehitzen bazaio 4,5 jornada suposatzen duela, 153.000 €tik gorako gastua zinegotzien soldatetan. Ez zaie etiko iruditzen proposamena. Arin eta azalean egindakoa irizten die. Tranpa ere badagoela dio, liberazioen ordainsari erreferentea, udal soldaten 14. mailakoa izanik eta kasu bakar batean 18 mailako ordainsaria, %80ko dedikazioarentzako, honen ordainsaria besteen %100 dedikazioaren berdina bilakatuz. Zein den horren arrazoia galdetu du.\nGuzti honen inguruko txosten juridiko bat eskatu du eta hura eduki bitartean eta ardurak eta delegazioak banatu bitartean gaia ez bozkatzea eskatu du eta mahai gainean uztea proposatu du Mikel Arrutik.\nBestalde dio liberazio eta ordainsariak mugatu eta zehaztu egin beharko zirela, batik bat herritarren aurrean garden azalduz.\nJose Angel Sanchezek dio alkatearen proposamena gobernua osatzen duten bi alderdi politikoen arteko akordioaren ondorioa direla. Ainhoa Intxaurrandietak akordio horren kopia eskatu dio, gardentasunaren mesedetan.\nUdal idazkariak dio eskatutako txosten juridikoa egingo duela eta baita ere dio, alkateak egindako proposamenak ez duela legea urratzen.\nGaia mahai gainean uzteko proposamena ez da onartu. Alde sei boto izan dira, EHBildu udal taldekoak eta zazpi aurka, Lezoko EAJ-PNV udal taldea eta Udal Talde Sozialista – Grupo Municipal Socialista taldeko zinegotzienenak.\nOndoren proposamena bozkatu da. Eta proposamena onartu egin da aldeko 7 botoekin (6 Lezoko EAJ-PNV udal taldea, 1 Udal Talde Sozialista – Grupo Municipal Socialista) eta aurkako 6 botoekin (Lezoko EHBILDU udal taldea).\nAlkate-lehendakariak, aztertzeko ziren gai guztiak aztertu ondoren, 19:50etan eman dio buru bilkurari. Idazkari naizen aldetik, akta 1432695tik 1432700ra zenbakiak dituzten orri ofizialetan jaso eta berrespena ematen diot alkatearen oniritziaz.\nOg, 2019-07-11 12:00


Lur gaineko tiraldiek itxaron beharko dute - Ibarra - Tolosaldeko ataria\nLur gaineko tiraldiek itxaron beharko dute\nImanol Garcia Landa 2020-04-29 19:59\nGetxon jokatzekoa zen Lur Gaineko Munduko Sokatira Txapelketa atzeratu egin dute; bertan parte hartzeko asmoa zuen Ibarra Sokatira Taldeak.\nLur Gaineko Munduko Sokatira Txapelketa jokatzekoa zen Getxon (Bizkaia) irailaren 16tik 20ra, baina antolatzaileek atzeratu egin dute datorren urtera arte. Ibarra Sokatira Taldeak parte hartzeko asmoa zuen, Ainara Otamendi taldekideak azaldu duenez: «Gu goma gainean aritzen gara, eta talde bezala ez dugu esango sekulako ezbeharra izan denik. Baina ilusioa bagenuen parte hartzeko, eta Euskal Herrian izanik txapelketa, probatzeko gogoa genuen».\nGoma gaineko Munduko Txapelketan parte hartu zuten otsaila bukaera aldera, eta hortik bi astetara saiakera bat egin zuten zenbait sokatiralarik lur gaineko sasoiari begira. «Justu aste horretan ezarri zuten itxialdia eta horretan geratu zen, nolabait entrenamendu bakarra eginez», esan du Otamendik. «Azkenean, egoera ikusita denok onartutzat eman dugu lur gaineko munduko txapelketa atzeratzearena».\nZehazki 2021eko irailaren 15etik 19ra egingo da Munduko Txapelketa, Getxon ere. Atzeratzeko erabakia, baina, ez da erraza izan. Hemendik bi urtetara eta lau urtetara munduko txapelketak non egingo ziren zehaztuta zegoen, eta Getxoko antolatzaileek besteekin hitz egin behar izan dute atzeratzea adosteko. «Ez da lan erraza izan erabakia adostea, eta urtebete atzeratzea lortu dute eta ez da gutxi», azaldu du Otamendik. «Lur gaineko modalitatean nazio gehiagok parte hartzen dute goma gainean baino, eta Munduko Txapelketa ekitaldi garrantzitsua izaten da». Oraindik ez dute taldean hitz egin datorren urteko parte hartzeari buruz.\nIbarrak modalitate mistoan parte hartzea pentsatzen zuen munduko txapelketan, lau mutilek eta lau neskek osatutako taldearekin. Lehenbizi Lur Gaineko Euskal Herriko Txapelketan parte hartzeko asmoa zuten, bai modalitate mistoan eta baita gizonezkoen pisu txikian. «Nesken talderik ez dago lur gainean, baina neskek mutilen taldean tira dezakete», zehaztu du Otamendik. Aurreko asteburuan hastekoa zen Euskal Herrikoa, baina hori ere bertan behera geratu da, eta oraindik federaziotik ez da oharrik zabaldu aurten egingo den ala ez.\nAurretik Ibarrako Sokatira Taldeko gizonezkoek parte hartu izan dute lur gaineko Euskal Herriko Txapelketan, baina apustu handirik egin gabe. Egun taldean dauden emakumezkoentzat lehen aldia izango zen lur gainean modalitatean. «Munduko Txapelketara joan baino lehen lehian aritu nahi genuen, eta horregatik Euskal Herrikoan parte hartzeko asmoa genuen», esan du Otamendik. Munduko txapelketara talde bezala joateko asmoa zuten. Izan ere, talde bezala eta selekzio bezala lehiatzeko aukera izaten da. Selekzio moduan joateko eskubidea Euskal Herriko Txapelketa irabazi duen taldeak du. «Ez dut uste aukera izango genuenik Euskal Herria ordezkatzeko, txapelketa irabaztea zaila izango litzatekeelako», gaineratu du Ibarrako sokatiralariak. «Hori bai, Euskal Selekzio bezala lehiatzean talde batek aukera izaten du beste talde batzuetako sokatiralariak gonbidatzeko».\nKonfinamendua ezarri aurretik ez zuten lur gainerako taldea oraindik zehaztuta. «Egin genuen saio horretan neskak bakarrik izan ginen. Probatzea zen asmoa. Mutil batzuk arituta daude, eta uste dut nesken aldetik ni bakarrik aritu naizela lur gainean», esan du Otamendik. «Beraz, denentzako berri samarra zen lur gainean lehiatzea, eta ez genuen oraindik zehaztuta ere taldea».\nAlde handia dago goma gainean aritzetik lur gainean aritzera. «Teknikoki oso ezberdina da. Goman teknika gehiago dago. Tiratzen dizuetenean irrist egiteko aukera handia dago, beraz teknikarekin blokeatzea bilatzen duzu. Lur gainean teknika baino indarra baliatzen duzu: lurrean zuloak egiten dira, eta indarraren poderioz jokatzen duzu asko. Teknika behar da, baina indarrarekin jokatzen duzu tirada eusteko. Modalitate batean ondo ibiltzeak ez du esan nahi bestean ere ondo ariko zarenik», laburbildu du Otamendik.\nDENBORALDI «OSO POSITIBOA»\nGoma gaineko denboraldiari ez dio eragin konfinamenduak. «Sekulako zortea izan dugu sei hilabetez entrenatzen aritu eta txapelketa guztietan parte hartu ahal izatearekin», esan du Otamendik. Munduko Txapelketa jokatu eta bi astetara etorri zen konfinamendua. «Asko izorratuko zigun, noski, Munduko Txapelketara ez joateak».\nAurtengo denboraldiaren inguruan, hain justu, balantze «oso positiboa» egin du Otamendik. «Batetik kontuan izan behar da nesken eta mutilen egoera ezberdina izan dela. Neskok talde nahiko berria eta gaztea izan dugu, taldea bera osatuko genuen beldurrez ere izan gara. Baina jende berria ilusio handiarekin etorri da eta denboraldia bera askorentzako nobedadea izan da, eta Munduko Txapelketa ere lehen aldia izan da askorentzat. Eta horiek gozatu egin dute eta sekulako esperientzia izan da».\nBestalde, gizonezkoek «helburu oso indartsuak» jarri zituzten, eta txapela lortu zuten euskal Herrikoan eta domina Munduko Txapelketan. «Ikusita mundukoan ze taldek eta ze mailatakoek parte hartu zuten, kirol ikuspegitik egindako esfortzuak sari handia izan du», zehaztu du Otamendik, eta gaineratu: «Talde bakoitzean, beraz, egoera oso ezberdinak bizi izan ditugu, baina bietan denboraldia oso positiboa izan da».\nGoma gaineko txapelketak azaro inguruan hasten dira, eta Ibarra Sokatira Taldekoak irailean hasten dira sokarekin entrenamenduak egiten. Otsaila edo martxora arte irauten du denboraldiak, eta hortik aurrera kirolari bakoitza aritu ohi da sasoiari eusten. «Lagun talde bat ere bagara, eta tarteka elkartu izan gara sokarekin aritzeko, edota elkarrekin mendira joateko edo korrika egiteko, baina ez da denboraldian zehar izaten dugun antolakuntza», esan du Otamendik.\nEgoera honek, beraz, talde bezala duten ohiko dinamikari ez dio hainbeste eragiten. «Nesken kasuan, taldekide bat ari da elkarbanatzen egunero egiteko ariketa batzuk, eta hainbat taldekide ari dira hori erabiltzen», esan du Otamendik. Denboraldi honetan taldeak ez du prestatzaile fisikorik izan. «Denboraldi bakoitzean jartzen ditugun helburuen eta gauden jendearen arabera erabakitzen da hori», zehaztu du. Oraingoz, beraz, bakoitzak etxean dituen baliabideekin moldatzen ari dira lan fisikoa egiteko.


Uztaro giza eta gizarte-zientzien aldizkariak 100. zenbakia — Unibertsitatea.Net\nHemen zaude: Hasiera › Ziztu bizian › Uztaro giza eta gizarte-zientzien aldizkariak 100. zenbakia\nUztaro giza eta gizarte-zientzien aldizkariak 100. zenbakia\n2017/03/09 - unibertsitatea.net\nMartxoaren 14an Bilboko Kafe Antzokian antolatu dute ospakizun ekitaldia eta, besteak beste, zuzendari aldaketa izango da.\n1990ean sortu zen Uztaro giza eta gizarte-zientziei buruzko artikuluak euskaraz argitaratzeko helburuarekin. 27 urte geroago 100. zenbakia kaleratuko du. Denbora tarte horretan 500 artikulu baino gehiago argitaratu dira (ekonomia, zuzenbidea, psikologia, pedagogia, filosofia, kazetaritza, soziologia, soziolinguistika, linguistika, glotodidaktika, literatura, itzulpengintza, ikasketa klasikoak, artea, musika, historia zein geografia arlokoak) eta 773 lagunek parte hartu dute proiektuan.\n100. zenbakia ospatzeko martxoaren 14an ekitaldi berezia antolatu dute Bilboko Kafe Antzokian, arratsaldeko 18:30etan. Aldizkariaren ibilbide luzean jende askok parte hartu du eta guztiekin ospatu nahi lukete. Joateko asmoa dutenek aurretiaz helbide honetara mezua bidaltzea komeni da.\nSorreratik bertatik Jokin Apalategi Begiristain izan da Uztaroko zuzendaria. Gustura dago egindako ibilbideaz, pausoz pauso lortutakoez, baina, era berean, momentu egokia iruditu zaio bere zuzendari ardurari agur esateko. Hala adierazi du Buruxkak.eus webgunean egindako elkarrizketan. Bere esanetan "bizitzaren arlo guztietan bezala honetan ere lekukoa pasatzen asmatzea garrantzitsua da. Gauzak ongi doazenean, ongi agertzen direnean, ordezkatzea egin behar da". Lekukoa belaunaldi berriak jasoko du. "Gu geu ez bezala prestaturik daude. Jakitun dira jokoan dauzkagun helburuak zeintzuk diren eta bat-batean eman daitezkeen ezusteak agertzen bazaizkie ere, gainditzeko kemena izango dutelakoan nago. Baldintza guztiak betetzen dira erreleborako. Aurrera bada!". Martxoaren 14an pasatuko dio lekukoa zuzendari berriari.\nBerriki uztaro.eus webgunea gailu mugikorretara egokitu dute.


Haurreskoletako langileek elkarretaratzeak egingo dituzte Lekeition eta Berriatuan - Lea-Artibai eta Mutrikuko Hitza : Lea-Artibai eta Mutrikuko Hitza\nBEREZIA Azken orduetan 5 kasu gehiago erregistratu dituzte Lea-Artibain\nHaurreskolak partzuergoko langileek mobilizazioekin eta greba egunekin jarraitzen dute. LAB, Steilas eta ELA sindikatuek lanuzteak deitu dituzte gaur [otsailak 22], bihar [otsailak 23] eta etzirako [otsailak 24]. Lea-Artibai eta Mutrikuko haurreskolek ere bat egin dute lanuzteekin, baina grebak zentro guztietan ez duela berdin eragingo esan dute. “Gutxieneko zerbitzuak ematera derrigortuta gaude. Zentroetan, gutxienez, bi hezitzaile geratu behar dira. Eskualdeko haurreskola batzuetan bi hezitzaile daude, beraz, ezingo dute lanuzterik egin. Beste batzuetan, ostera, gehiago garenez, txandakatzen joateko aukera edukiko dugu”.\nGaur hiriburuetan elkarretaratzeak burutu dituzte, eta bihar, ostera, hainbat herritan mobilizazioak antolatu dituzte haurreskolako hezitzaile eta familiek. Eskualdean ere batzeko deia egin dute. Lekeition 16:15ean batuko dira Eskolapean. Berriatuan, berriz, herriko plazako kioskoan 16:30ean batzeko hitzordua ipini dute. Dinamikak eguaztenean amaituko dituzte, Lakua inguratuko duen manifestazioarekin.\nSei aldarrikapen nagusi kaleratu nahi dituzte egunotan: Haurreskolak partzuergoaren doakotasuna eta Eusko Jaurlaritzako Hezkuntza Sailean integratzea, akordioak “errespetatzea eta betetzea”, lan hitzarmen berria negoziatzen hastea, lanpostuak egonkortzea, Haurreskolak partzuergoko langileei ere Osakidetzak Norbera Babesteko Ekipamenduak ematea eta aurrekontua handitzea.\nHezkuntza Sailaren berririk gabe jarraitzen dutela salatu dute sindikatuek; azkenengo mahai negoziatzailetik bi hilabete igaro badira ere, ez dutela erantzunik jaso esan dute. “Lotsagarria eta erantzukizun politiko eskasa izatea iruditzen zaigu Hezkuntza Saileko arduradunen negoziatzeko borondate eza eta langileon aldarrikapenei horrela muzin egitea. Isiltasun hau negoziazio kolektiboaren kontrako eraso zuzena eta alde sozialaren lana oztopatzeko eta ikusezin bihurtzeko ahalegina dela salatu nahi dugu”.


Lan bikaina egin du Jaizki Mendizabalek Montrealen | El Diario Vasco\nZarautzLan bikaina egin du Jaizki Mendizabalek Montrealen\nLan bikaina egin du Jaizki Mendizabalek Montrealen\nAnaiak. Mendizabaldarrak Montrealen ibili dira. / ZKE\nJ.M. ZUBIAURREZARAUTZ. Sábado, 24 agosto 2019, 00:13\nAurreko ostegunean hartu zuen parte Jaizki Mendizabalek 2019 Munduko Master Txapelketan Montrealen. Jon Mendizabalen gidaritzapean, 3. postua lortu zuen abioan, 4. postua jasotze altxatzean, eta horrela denera 4. postua lortu zuen, 2018ko emaitza hobetuz. Faboritoa zen Norbegiarra izan zen berriz munduko txapeldun eta bi estatu batuarrek lortu zituzten beste bi dominak.\nTxapelketa hasteko jaso beharreko pixua denera 179kg zenez, zarauztarrak abioan 80kg eta jasotze-altxatzen 100kg eskatu zituen hasteko, denera 180kg, gutxieneko pisua gaindituz. Aurtengo berre errekorren urruti (200kg) beharrezkoak ez ziren arriskua saihesteko. Abioan edo jasotze altxatzean altxaldi denak baliogabeak izan ezkero kirolaria kaleratua izango baitzen.\nAbioan azkenik lehen saiakera pisua igo zuen eta 83kg hasi zen, altxaldi ona lortuz. Ondoren 89kg-ri ekin zion, hau ere ona izanik. Honekin, 4. sailkatuari 2kg-ko aldea atera zion, estatu batuarra ez zen gai izan 87kg baino gehiago jasotzeko abioan. Hirugarren saiakera 94kg- kin izan zen, honekin bere aurtengo errekorra 2kg-tan gainditu nahian. Hala, 7kg.ko aldea aterako zion 4. sailkatuari eta 2. sailkatutik 6kg-tara bakarrik geratuko zen. Tamalez, gutxigatik ez zen gai izan jasotzeko.\nJasotze-altxatzeko txanda, 100kg -kin hasi zuen, aurtengo 112kg-ko errekorretik urruti inongo arriskurik hartu gabe eta ondoren barraren pisua igotzeko asmoz dominen burrukan. Lehenengo saiakeran nahiz eta jaso, epaileek oso zorrotz jokatuz altxaldia baliogabetu zuten. Bigarren saiakeran, berriz, ekin zion 100kg-ri eta berriz altxa zuen eta epaileek ontzat eman zuten. Hirugarren saiakeran, 105kg.kin nahiz eta altxa, berriz epaileek zorrotz jokatu zuten eta baliogabetu egin zuten altxaldia. Horrela, 105kg. ontzak eman balituzte hurrengo urteko mundialerako minimoa lortuko zuen. Orain ordea 2020-ko Espainiako txapelketan lortu beharko du.\nHorrela, guztira 189kg-rekin Jaizkik 4, postua lortu zuen, dominetatik hurbil geratuta. Abioko azken akatsa, eta batez ere epaileen zorroztasunak saihestu zuten dominen borrokan jarraitzea eta Zarautzera domina ekartzea. Honenbestez, nazioarteko txapelketetan esperientzia jasotzen jarraitzen ari dira eta hurrengo txapelketei begira emaitza hobeak lortzea espero dute.\nCientos de zarauztarras se acercaron a inaugurar la nueva oficina de turismo EAJ-PNV dará inicio al curso político en Zarautz el próximo viernes


Energia berriztagarriak Hego Amerikan | Berriztagarri Berdeak\nAzken urteetan Latinoamerikan hainbat energia erreformak energia berriztagarrien garapen esponentziala lortzeko.\nOnurarik handiena eguzkia izan da, gaur egun teknologia berriztagarria baita merkeagoa eta eskuragarri mundu osoan.\nAdibidez, Kolonbian energia fotovoltaikoa izeneko programa baten parte da Bakea Erreka, horrek argia eta itxaropena ekartzen du gatazka armatuek eta narkotrafikoek urte luzez ilundutako guneetara.\nBestalde, herrialdeei gustatzen zaie Chile 2012an herrialdeak 5MW eguzki energia besterik ez zuela, gaur egun 362MW eta 873 MW baino gehiago dauzkate eraikitzen.\n5 Beste herrialde batzuk\nLatinoamerikako herrialde desberdinen artean, Txile da energia mota hori sartzen liderra. Hainbat txostenek adierazi dutenez, "eskala handiko zerbitzuen merkatu indartsuarekin, Txilek eskualdea zuzendu zuen instalazio fotovoltaikoetan 2014an, hau da, guztiaren hiru laurden Latinoamerikatik ". Gainera, gaineratu du “laugarren hiruhilekoan Txilek 2013an Latinoamerikako urteko guztiaren kopuruaren bikoitza instalatu zuela.\nGarrantzitsuena Txile da Hasteko 2013an 11 megawatt instalatutako eguzki-ahalmena baino ez zuen. Herrialdeak aurrera egin duen abiadurak eskualdeko lider gisa kokatu du, Mexiko eta Brasilen aurretik, hazkundeari dagokionez.\nIzan ere, Txilek baino gehiago inbertitu du 7.000 milioi energia berriztagarrien garapenean azken zazpi urteetan, biomasa, hidroelektrikoa eta eolikoa ere barne.\nHorren adibide dira azken urteetan onartutako 80 eguzki eta eoliko proiektu baino gehiago.\nArgentina ere bai iraultza berriztagarriarekiko axolagabe eta apatia zen, izotza apurtzen eta eguzki energia sustatzen hasi da. Jujuy-n, adibidez,% 100 eguzki energia duen herrian Argentinan gertatzen ari den aldaketa frogatu da. Herrialdeak iturri berriztagarriak erabiliz energia matrize nazionalaren% 8 sortzea espero du urte pare batean.\nMexikok aurten Latinoamerikako eguzki landare handienetako baten azken fasea inauguratu du. Aura Solar I Baja California Sur-en instalatu zen zazpi hilabete eskasetan eta 2013ko irailetik aurrera eguzki izpiak korronte alterno bihurtzen hasi zen, dagoeneko herrialdeko zati batera iristen dena.\nAurten lantegia bere osotasunean irekiko da, milioika mexikar elikatzeko energia garbia sortuz. Bere instalazioak okupatzen dira La Paz industrialdeko 100 hektarea. Mexikoko gobernuak nabarmendu du 131.800 zelula dituen Aura Solar lantegiak kutsadura murriztuko duela urtean 60 mila tona CO2.\nPeru bezalako herrialdeak ere eguzki energiaren erabilera sustatzen ari dira. Sektorearen erronka landa eremuko 2,2 milioi peruarrentzako energia ekartzea da sareen hedapenaren eta eguzki plakak bezalako ohiz kanpoko irtenbideen bidez, eta horretarako finantzaketa, instalazio, funtzionamendu eta mantentze proiektu bat emango da. 500 mila eguzki plaka arte. .\nEn Panama, 31 enpresak parte hartu zuten iaz eskala handiko eguzki energia erosteko lehenengo lehiaketan. Proiektua 66 MW lizitatzen ari da inbertsio 120 milioi dolar inguru\nGuatemala Eskualdeko zentral fotovoltaikorik handienetakoa du 5 MW-eko potentziarekin eta 20 mila eguzki plaka inguru dituena. Aste honetan Eduardo Fontek, Painsa paper industriako zuzendari nagusiak, esan du 12 milioi dolarreko inbertsioa aurreikusten dutela 8MW-ko eguzki planta batean.\nGarapenerako Alemaniako Bankuak (KFW) saritu du El Salvador 30 milioi dolarreko kreditua energia berriztagarrien enpresa txiki eta ertainei, batez ere eguzki-erakoei, kredituetarako. El Salvadorreko Gobernuak eta hiru elektrizitate konpainiek lau kontratu sinatu zituzten 94 megawatt eguzki energia ekoizteko eta hornitzeko, 250 milioi dolar inguru.\nHonduras Erdialdeko Amerika osoko eguzki-herrialdeko herrialde nagusia da eta Latinoamerikako hazkundea hirugarrena. Denbora gutxian, dozena bat eguzki landare ezarri ditu Cholutecan eta herrialdeko beste eskualde batzuetan.\n2013an Txina eta Costa Rica 30 milioi dolarreko akordioak sinatu ditu 50 mila eguzki panel instalatzea finantzatzeko. Era berean, aurten hasieran Costa Ricako Elektrizitate Institutuak (ICE) 600 mila bezeroengana heltzeko helburua duen egoitza-eguzki-energia erabiltzeko plan pilotuaren aurrerapenak iragarri zituen. Azken 7 urteetan, 1,700 mila milioi dolar inbertitu dira energia berriztagarrien hainbat proiektutan (eguzkia, eolikoa, hidroelektrikoa, besteak beste).\nArtikuluaren bide osoa: Berriztagarri Berdeak » Energia berriztagarriak » Energia berriztagarriak Hego Amerikan


Xantofila - Wikipedia, entziklopedia askea.\nKriptoxantinaren formula kimikoa.\nUdazkeneko hostoen kolore horia xantofilak ematen die.\nXantofila landareetan (landareek sintetizatzen dituztelako) eta animalietan (animaliek landareak jaten dituztelako) oso ugari diren kolore hori, gorri edo arreko pigmentu fotosintetikoen saileko konposatuetako bakoitza da.\nKarotenoideen taldekoak dira, tetraterpenoak beraz, eta lipido izera dute. Formula kimiko hau dute xantofilek: C40H56O2. Landareen kloroplastoetan, kromoplastoetan eta olio-tantetan urturik izaten dira, eta, karotenoen eratorriak direnez, haiek bezala aldaketarik gabe igaro ohi dira landareetatik animalietara.\nXantofila motak[aldatu | aldatu iturburu kodea]\nXantofila ugari aurkitu dira naturan, hona hemen ezagunenak:


Izan media - Oihaneder Euskararen Etxea\nHasiera » Agenda » Izan media\nIzan media Herri komunikazio tailerrak\nHala Bedik, Oihaneder Euskararen Etxearen laguntzarekin, Izan Media tailerren edizio berria antolatu du. Tailer hauen helburua herri mugimenduak zein norbanakoak komunikazioaren arloan ahalduntzea da, eta bide batez, Hala Bediren proiektu komunikatiboan inplikatzea.\nAurtengo hitzordua urtarrilaren 21 eta 22an izango da, Oihaneder Euskararen Etxean. Eta honakoak dira antolatutako lau tailerrak:\nAhozkotasuna irratigintzan, irrati mahaiaren erabilera eta programa batekin audio edizioa eta grabazio praktikak landuko dira.\nPrentsa / Sare Sozialak\nHerri mugimenduak komunikabideekin garatu behar duen harremana jorratuko da, sare sozialak baliatuta, estrategia komunikatiboa aurrera eramateko irizpideak landuz,.\nKartelgintzarako erreminta ezberdinak ikasiko dira, adibide praktikoekin eta kartel ezberdinak egiteko aukerarekin. Norberak bere ordenagailu propioa ekar dezake, baina ez da ezinbestekoa.\nIkus-entzunezko proiektu bat sortu ahal izateko, irudien eta soinuen grabazioaren oinarrizko teoria jaso eta bideo grabazio praktikoak egingo dira. Programako erremintak, irudien eta soinuen nahasketa, errotuluak, bideoei formatuak eman eta sarean zabaltzeko azalpenak ere emango dira.\nNorberak bere ordenagailu propioa ekarri beharko du. (Kamara propioa ere ekar dezake baina ez da ezinbestekoa).\nParte hartzeko irizpideak:\nParte hartzeko izena eman behar da Halabediren webgunean. Izen-ematea urtarrilaren 14an itxiko da.\nHalabediren webgunearen helbidean izango den formularioa betetzea nahikoa izango da. Matrikulazioa eginda, 10 euro ordaindu beharko dira egunean bertan, eta Hala Bediko USB bat banatuko da, tailerren eduki teorikoekin eta hainbat baliabide eta erremintekin.\nOstiralean, 16:30etatik 20:00ak arte izango da tailerra, eta larunbatean aldiz, 09:30etatik 14:00ak arte eta 16:00etatik 19:30ak arte. Guztiak Oihaneder Euskararen Etxean burutuko dira.\nLarunbatean, denok batera bazkaltzeko aukera ere egongo da, baina horrela zehaztu beharko da formularioan.\nAzkenik, plaza mugatuak izango dira, beraz inskripzioaren ordenaren arabera, ikastaro bakoitza betetzen denean, itxiko da izen-emateko aukera.\nEsan beharrik ez dago, behin izena emanda, parte hartzeko konpromisoa hartzen dela. Eta ikastaroa utzi behar izatekotan, norbanakoaren erantzukizuna da bajaren abisua urtarrilaren 9a baino lehen jakinaraztea honako helbide honetan: izanmedia@halabedi.eus, plaza bete gabe geratu ez dadin eta beste inork izena emateko aukera izan dezan.\nEgoerak eta Lehendakariaren urriaren 6ko 39/2021 dekretuak eskatzen dituen segurtasun baldintzak bermatzeko neurriak hartuta gauzatuko da jarduera hau, eta tokian tokiko argibideak momentuan jakinaraziko dira jarduerak modu egoki eta seguruan burutu daitezen.\nLehendakariaren 47/2021 dekretuaren arabera, jarduera honetan sartzeko Europar Batasuneko Covid Ziurtagiri Digitala (QR) aurkeztea beharrezkoa izango da.\nHiru urtetik beherako adingabeak ezin dira sartu helduentzako diren emanaldietara.\n3-12 urte bitarteko haurrak eta gaztetxoak heldu batek lagunduta egon behar dira emanaldian, eta haiek ere gonbidapena behar dute.\nJarduera hasi eta 5 minutura gonbidapenek duten balioa galduko dute.\nHala Bedi (r)ekin elkarlanean


Aloña Mendi nagusi talde ona duela erakutsi duen Oriokoren aurrean (2-1) - Oñati - Goiena.eus\nAloña Mendi nagusi talde ona duela erakutsi duen Oriokoren aurrean (2-1)\nJokin Bereziartua Lizarazu 2015-11-15 19:28\nAloña Mendi gehiago izan den arren azkenera arte sufritu behar izan du Orioko menderatzeko. Eta hori Igor Serranoren mutilak 2-0ekoarekin eta jokalari bat gehiagorekin joan direla atsedenaldira. Hala ere, kanpokoak oso oldarkor irten dira bigarren zatian eta 60. minutuan 2-1koa lortu ostean partiduan sartu dira. Oriokok izan ditu 2-2koa egiteko aukerak, baina ez dute asmatu. Amaieran, merezitako garaipena Aloña Mendirendako (2-1).\nPartidua hasi aurretik minutu bateko isilunea egin dute Azkoagainen Parisko atentatuak salatu eta biktimei elkartasuna adierazteko eta jokalari oñatiarrak kamiseta bereziekin zelairatu dira Txorkos-i babesa adierazteko. Lehen 15 minutuak aukera aipagarri barik igaro ostean, Julen Palaciosek gola egin du Gaizka Zelaiaren erdiraketa ia nahi barik errematatuta. 1-0ekoa egin ostean oñatiarrek oriotarren erreakzioa galarazi dute eta markagailua alde zutela, jokoaren jabe egin dira.\n2-0ekoa eta txartel gorria\n33. minutuan heldu da bigarren gola eta Julen Palacios aurrelari altua izan da protagonista berriro ere; Orioko defentsa baten eta atezainaren arteko gaizkiulertua aprobetxatu du Palaciosek buruz 2-0ekoa egiteko. Lehiako protagonistetako bat izan da Palacios, bi golak egiteaz gain, etxekoen erreferentzia nagusia izan da-eta aurrealdean. Eta hori gutxi balitz, 2-0ekoa egin eta bost minutura Orioko taldeko jokalari bat egotzi du epaileak, sarrera oso itsusi baten ostean. Orokorrean joko garbia izan bada ere, tarteka sarrera itsusiak ere ikusi ahal izan dira.\nOrioko gora bigarren zatian\nBazirudien garaipen erosoa lortzeko eguna zela gaurkoa Azkoagainen, baina Orioko borroka gosez irten da bigarren zatian. Lehen bi minutuetan hiru aldiz jaurti dute atera, Aloña Mendik lehen zatian erakutsi duen kontzentrazioa apur bat galdu duela aprobetxatuz. 59. minutuan heldu da 2-1ekoa, Gonzalez de Txabarri zelairatu berriak area kanpotik egindako jaurtiketa eder bati esker. Orioko berdinketan sinesten hasi da eta izan dute aukeraren bat edo beste; eskerrak ez duten asmatu. Azken minutuetan behera egin dute oriotarrek, baina horrek ez du galarazi berdinketarekin mamua agertu izana zenbait jokalditan, bereziki baloi geldikoetan. Amaieran, merezitako hiru puntu Aloña Mendirendako.


Azpeitiko Udalak 25,8 milioi euroko aurrekontu orokorra izango du 2020an - Urola Kostako Hitza : Urola Kostako Hitza\nAzpeitiko Udalak 25,8 milioi euroko aurrekontu orokorra izango du 2020an\nEH Bilduk eta EAJk aho batez onartu dituzte 2020rako udal aurrenkontuak. (Maialen Etxaniz)\nGuztira, 25,8 milioi euroko aurrekontu orokorra izango du Azpeitiko Udalak datorren urtean. Zifra hori udalaren, Euskara Patronatuaren, Kirol Patronatuaren eta Azpeitia Berritzenen aurrekontuen batura da. Udalaren berezko aurrekontua, berriz, 20,2 milioi eurokoa izango da. 2019ko kontuei erreparatuta, milioi bat euro gehiago izango du udalaren aurrekontu orokorrak. Erakundearen aurrekontu propioa, berriz, miloi erdi euro hazi da. Igoera hori udalaren gestio onaren ondorio dela azaldu du Leire Goenaga Ogasun batzordeburuak, eta azpimarratu du udalaren egoera ekonomikoa “ona” dela gaur egun: “Altxordegiak Udalaren egoera ekonomiko lasaia eta egonkorra bermatzen digu, eta zorpetze txikia dugu. Horrek, ordea, ez gaitu lasaitzen, diru publikoa zuhurtziaz inbertitu behar baitugu”. Herritarren beharrei egokitutako aurrekontuak osatzen saiatu direla azpimarratu du Ogasun batzordeburuak. Haren hitzetan, “parte hartzean oinarritutako aurrekontuak” osatu dituzte, beste alderdien, eragileen eta herritarren ekarpenekin.\nEkonomia eta gizarte babesa, ardatz\n“Bi ardatz nagusiren bueltan” osatu dituzte 2020rako aurrekontuak: ekonomia eta gizarte babesa. Bi arlo horietan eragiteko neurriak hartu dituzte, eta “nabarmen” igo da lan lerro horietara bideratutako diru partida.\nEkonomia, enplegua eta formazioa sustatzera 1,3 milioi euro bideratuko ditu udalak, orain arte baino %30 gehiago. Azken datuen arabera, langabezia tasa %7,6koa da Azpeitian, EAEko langabezia tasa baino hiru puntu baxuagoa. Azpeitiko langabezia datuak “onak” diren arren, udalak lanaren kalitatea hobetzea du xede, eta horretarako neurriak hartuko ditu datozen urteetan. Besteak beste, lur industrialen gaiari heldu nahi dio udalak. “Industria da herriko ekonomiaren motorra, eta bide horretan ehun industrialen azterketa jarri berri dugu martxan. 2020rako 200.000 euroko partida jarri dugu industriaguneen plan berezia egiteko”, aurreratu du Goenagak. Horrez gain, sustapen ekonomikorako dirulaguntzak berrituko dituztela azaldu du: “Datorren urtean ekintzaile berriei beren ideiak garatzeko, enpresetan berdintasun planak ezartzeko, enpresa txikien digitalizazioa bultzatzeko eta energia berriztagarrien ezarpena sustatzeko laguntzak emango ditu udalak”. Merkataritzari ere begiratu diote aurrekontuak osatzerakoan, eta Udalak aurreratu duenez, “herriko merkatariekin elkarlanean ondutako proiektu bat” jarriko dute martxan 2020an. Formazioari dagokionez, Basazabalen ematen duten eskaintzarekin jarraituko du udalak, unibertsitateekin zein bestelako eragileekin elkarlanean.\n“Gizarte babesa” da Azpeitiko Udalaren “erronka nagusietako bat”. Horrenbestez, 2,1 milioi euro bideratuko dituzte Gizarte Zerbitzuetara. Goenagak azaldu duenez, menpekotasun egoeran dauden herritarrei zuzendutako etxez etxeko laguntza nahiz “okerren” pasatzen ari direnei zuzendutako dirulaguntzen poltsa indartuko ditu udalak 2020an: “Geroz eta gehiago dira zerbitzu horiek erabiltzen dituzten herritarrak, eta guk beharra duten guztiei zerbitzua eskaintzeko igoko dugu aurrekontua. 65 urtetik gorako herritarrei 1.080 euroko diru sarrerak bermatzeko diru laguntza indartu genuen iaz, eta aurten kopuru hori –200.000 euro– mantenduko dugu, beharrezkoa ikusten dugulako”.\nObrak, “bizi kalitatea hobetzeko”\nHirigintza eta ingurumen arlora 2,1 milioi euro bideratuko ditu udalak. Herriko hainbat txokotan urbanizazio lanak egitea aurreikusten du erakundeak, “herritarren bizi kalitatea hobetzeko”. Hain zuzen, Garate Anaia auzoan urbanizazio obrak egingo dituzte, eta Etxe Alai eta Arana auzoetan irisgarritasuna aztertuko dute. Behin azterketa eginda, irisgarritasuna hobetzeko neurriak hartzea da helburua. Alde Zaharrean ere izango da berrikuntzarik. Obrak “ondo bidean” joanez gero, Alberdi Eneako aparkaleku publikoa jarriko dute martxan 2020an.\nKulturan, Hezkuntzan eta Parekidetasunean ere gora egin dute aurrekontuek, eta diru partida handiagoa bideratuko dute hiru lan lerro horietara. Kulturari dagokionez, aurrekontua %18 igo da. Udalaren hitzetan, Azpeitiko kultur taldeei laguntzea da lehentasuna. Horren harira, kultur taldeek sormenaren eta kulturaren trasmisioan egiten duten lana azpimarratu du Leire Goenaga Ogasun batzordeburuak. Kultur taldeei ez ezik, udalak bultzada eman nahi dio Soreasuko Sormen Guneari, eta proiektuari “bizia emateko” aurrekontua handitu dute.\nHalaber, 2020. urtean Kirol Plan orokorra egitea aurreikusten du udalak. “Plan horren bueltan, gaur egungo egoeraren azterketa egin eta erronka berriak zehaztea da helburua”, azaldu du Goenagak.\nParekidetasun arloari dagokion proiektu bat ere badauka esku artean Azpeitiko Udalak. Aurreratu dutenez, teestigantzetan oinarri hartuta, historian zehar emakumeek herriari egin dioten ekarpena jasotzea da egitasmoaren helburua.\nEAJren udal ordezkariek aurrekontuen inguruan egin duten balorazioaren berri emateko gutuna plazaratu dute Uztarrian. Idatzian azaldu dutenez, atzokoa urteko plenorik garrantzitsuena izan zen EAJko ordezkarientzat, “azpeitiarron ongizatea hobetzen jarraitzeko ezinbestekoak diren gastu, inbertsio, kudeaketa eta abarrak” zeudelako ezbaian. “Jakinda eta ikusita udalak aurkeztutako aurrekontuak koherenteak izan direla, ez dagoela guztiz aurka azaltzeko moduko proiekturik, eta, batez ere, EAJren udal taldekideok egindako proposamen batzuk ere kontuan hartu direla, arduraz jokatu eta aurrekontuak babestea erabaki dugu, aho batez. Taldeak batzordeetan egindako proposamenetako batzuk jasotzen dituen aurrekontuak dira, eta bereziki pozten gaituenak ere badaude tartean; lur sail industriala erosteko gehitu den diru partida berria, adibidez. Bazen garaia, aldez aurretik eskatzen ari ginen behar honetaz jabetu eta udalak lur sail industrialak erosteko asmoa aurrekontuetan adierazteko, herria industriarako berriz erakargarri izatea nahi badugu behintzat”. EAJren balorazioa osorik, hemen.\nAzpeitiko Udalaren 2020ko aurrekontuak\n–Udalaren aurrekontu orokorra: 25.837.143 euro. (2019an: 24.883.592,23 euro).\n–Udalaren aurrekontu propioa: 20.246.218 euro. (2019an: 19.808.525,23 euro).\n–Euskara Patronatua: 642.812,84 euro. (2019an: 621.901,20 euro).\n–Kirol Patronatua: 1.443.073,39 euro. (2019an:1.406.023,93 euro).


Ez eraman tableta edota mobila komunera | Informazio teknologien adimentsuaren erabilera\n← Interneten seguru eros dezagun\nErronka berriei aurre egiteko prest gaude? →\nIkasurtea amaitzear dagoenez, kontatu nahi dizuegu zerk harritu gaituen gu gehien eta zerk harritu dituen umeak hitzaldietan..\nOrain dela urte batzuk gomendatu genuen ordenagailua egongelan izatea, gurasoek seme-alabak zaintzeko eta jakiteko zer egiten zuten. Hala ere, tableten eta mobilen erabilera zabaldu zenetik, gomendio horrek ez du ezertarako balio izan. Beraz, aholku berria honako hau da: “Ez eraman tableta edota mobila komunera”.\nIkaskideek ez dute ulertzen zergatik ematen diegun aholkua, baina tresna horiek bi kamara dituztela gogorarazten diegunean, berehala ulertzen dute zergatia. Batzuetan, tabletaren kamarak estalita izaten dituzte, baina ez, ordea, mobilarena; beraz, hackeatzen badute, haien mobilaren bidez grabatu ahal dituzte umeak komunean edo gelan, besteak beste. Normalean, umeak horren ondorioaren berri izatean, harrituta geratzen dira eta nazkagarria iruditzen zaie. Oso ona da erantzun hori izatea, zeren eta norberaren borondaterik gabe halako lekuetan grabatua izatea benetan gaitzesgarria baita. Beraz, hori gerta ez dakigun, hoberena da gazteek komunera tableta edo mobila ez eramatea eta helduok poltsan edo poltsikoan gordeta edukitzea.\nDena den, umeek galdetzen digute zergatik nahiko lukeen inork haien mobila hakeatu. Eta erantzuna da hacker gaizto batek ez du gazte guztien mugikorra hakeatu nahi izaten. Hain zuzen ere, pertsona baten mobila aukeratzeko honako hau izan ohi da prozedura: Adingabe batek irekitzen du kontu bat Instagramen eta berehala agerian uzten du pribatutasuna jendeaurrean, argitaratzen dituen argazkiak -animaliarenak edo paisaiarenak, esaterako- pribatuak ez direlako. Hacker gaiztoak susmoa izango du kontua ume batena dela iruzkinei erreparatuta erraza izango baitzaio egiaztatzea hackerrari adingabea dela. Izan ere, adingabeek ez dute helduen moduan idazten.\nHacker gaiztoa Interneten bidez saiatuko da adingabearen telefono zenbakia bilatzen, umeak pribatasunarekin tentuz jokatu ez badu, erraz lortuko du telefono zenbakia. Halaber, hacker gaiztoak has dezake elkarrizketa bat adingabearekin profilean agertzen diren argazkiei buruz, adingabearen konfiantza beregana dezake eta telefono zenbakia lor dezake WhatsAppen bidez hitz egiteko, adibidez. Horrela, hackeatzen has daiteke.\nDebekatuta dago irainak botatzea WhatsAppen bidez\nIrainak botatzea gori-gori dagoen beste gai bat da. WhatsAppen bidez askotan irainak botatzen dizkiote elkarri. Hasten dira bromak egiten, baina haserre bukatzen dute. Adibideak emanda, azaltzen diegu nola bukatzen diren horrelako gatazkak (batzuetan elkar jotzen dute). Neska batek esan zigun WhatsAppen bidez irainak eta madarikazioak botatzen zituela barruan zeukana askatzeko, eta berdin zitzaiola guk esango geniona, bere aitak ere berdin-berdin jokatzen zuen eta. Horixe izan zen bere pisuzko argudioa. Guk halako debekuak azaldu arren, aitak egiten badu…\nBaina ustekabeak ere izan ditugu. Umeen pikarokeria izan da bene-benetan atentzioa eman diguna, adingabeek ere erabiltzen baitituzte trikimailuak guraso zaindariak ekiditeko. WhatsApp taldeetan, umeek susmatu ezkero lagun bati bere gurasoek txata begiratzen diotela, joera izaten dute ikaskidea baztertzeko, baina aldez aurretik adostu egiten dute ume harekin. Geroago, nahi duten gaiari buruz hitz egin ondoren, ezabatzen dute elkarrizketa eta onartzen dute berriro mutila edo neska. Ikusten duzuenez, umeek ere pikarokeria daukate, ez gurasoek bakarrik.\nGomendio edota pasadizo gehiago ezagutu nahi badituzue jarrai iezaguzue.\nPost hau ikastaroak, Internet, sare sozialak atalean eta adingabeak, Alfaro, Andrea, hacker, hitzaldiak, Instagram, Internet, komunera, mobila, tableta, umeak laburpen hitzekin publikatua izan da. Gogokoetara gehitzeko lotura iraunkorra.


Mugak lausotzen ari dira, editorialek goi-teknologiako produktuak eskaintzen baitituzte eta teknologia-hornitzaileek, berriz, argitaletxe moduan jokatzen dute. Baina teknologia-hornitzaileek musika eta etxerako gauzak saltzen dituzte, bidaia-agentzia eta enkante-etxe ere badira. Produktuak, b…\nQiao andrea gogaitzen zuten frustrazio-sentimenduak eta konfiantza falta, gero eta gehiago, zorigaiztoko ezaugarriak dira de factonazioarteko harremanetarako hizkuntza gisa ingelesa aukeratu duen merkatu globalean. Kudeatzaileek nazioen mugak gaind…\n3. Kontuan izan sare sozialak erabiltzea oso erraza dela, baina sare sozialeta…\nEgitasmoak hiru fase izango ditu. Lehenbizikoak ekarriko du Wikipediaren 280tik gora hizkuntzetako bertsio bakoitzak Wikidata orri bat izatea. Horrela entziklopediak datu estrukturatuen iturri erkide bakarra izango du hizkuntza guztietarako, artikulu g…


Fairy Tales Wordsearch, Crossword Puzzle eta gehiago\nZer dira Fairy Tales and Fables?\nMaitagarrien ipuina haurrentzako idatzitako istorioa da (nahiz eta jatorrizko bertsioak ipuin modernoak baino ilunagoak izan ziren eta jatorriz helduentzako idatziak izan ziren), izaki magikoak, esate baterako, animaliak, sorginak, printzesak eta erraldoiak.\nFable bat haurrentzako eta helduentzako idatzitako istorioa da, maitagarrien ipuin baten ezaugarri berberak dituztenak, baina halaber irakaspenak edo morala irakatsi.\nIpuin maitagarriek ikasgai bat ere irakatsi dezakete, baina sarritan sarritan idazkera baten morala adierazi ohi da. Maitagarrien ipuinek ongiaren aurkako osagai gaiztoak eduki behar dituzte beti, non fabula ez.\nFakultate ospetsuenak Aesop-en fabula dira, esate baterako, Tortoise eta Hare , The Town Mouse eta Country Mouse , The Crow eta The Pitcher , eta Fox eta The Grapes .\nMaitagarrien ipuin ezagun asko Jacob eta Wilhelm Grimm anaiek idatziak izan ziren. Grimm-en Fairy Tales artean Red Riding Hood , Cinderella , Hansel eta Gretel , eta Rapunzel .\nMaitagarrien ipuinak sarritan ahozkoak ziren belaunaldiz belaunaldi aurretik idatzi ziren. Hainbat kulturak Cinderella istorio bat dute, Egipto, Frantzia, Korea, Islandia eta Txina barne.\nMaitagarrien ipuinak eta fabulak haurrak lagun ditzakete.\nPentsamendu kritiko trebetasunak garatzea\nIraunkortasuna eta erresilientzia garrantziaz jabetzea\nEntzimena izatea eta osotasuna erakustea\nEzezagunei ez fidatzea garrantziaz jabetzea\nIstorioaren egitura ezagutu\nInguru seguru batean egoera txarrak tratatzea\nInprimatu pdf: Fairy Tales Vocabulary Sheet\nZuk eta zure seme-alabak, seguruenik, maitagarrien ipuin eta fálik asko ezagutzen dituzte. Erabili hiztegi orri hau "pre-test" gisa, dagoeneko ezagutzen dituzun istorioak ikusteko. Erabili Internet, liburutegiko liburuak edo maitagarrien ipuinen antologia, ezagunak ez direnak ezagutzeko.\nInprimatu pdf: Fairy Tales Word Search\nJarraitu ikasi ipuin maitagarrien eta fabularren bilaketa hitzen bilaketa honekin. Ipuin fantasiazkoekin lotutako banku termino guztiak puzzlean ezkutatuta daude.\nInprimatu pdf: Fairy Tales Crossword Puzzle\nOrain zure ikasleek ohituta ez zeuden istorioak irakurri dituztenei, probatu beren fabula eta maitagarrien ipuinaren ezagutza gurutzegrama dibertigarri batekin. Arrastoren bakoitza ipuinekin lotutako termino bat deskribatzen du.\nInprimatu pdf: Fairy Tales Challenge\nGonbidatu zure ikasleek maitagarrien ipuina erronka hau egiteko. Deskribapen bakoitza aukera anitzeko lau aukera dago.\nInprimatu pdf: Fairy Tales Alphabet Activity\nIkasleek maitagarrien ipuina eta gaiaren gaia jarrai ditzakete alfabetizatzeko trebetasunak lantzen dituzten bitartean. Ikasleek maitagarrien ipuin mota bakoitzak orden alfabetiko egokian idatziko dituzte emandako lerro zurietan.\nInprimatu pdf: Fairy Tales Draw and Write page\nUtzi zure ikasleei sormenari ipuin edo fabula bati buruzko argazki bat marraztuz. Behin marrazkiak osatuz, lerro zuriak erabili ditzakete euren irudiei buruz idazteko.\nInprimatu pdf: Fairy Tale Theme Paper\nIkasleek maitagarrien ipuin gaiaren irudia erabil dezakete maitagarrien ipuin eta fábuluei buruzko poema edo saiakera idazteko edo euren istorio liluragarria idazteko.\nGoldilocks eta Three Bears koloreztatzen orria\nGoldilocks eta Three Bears koloreztatzen orria. Beverly Hernandez\nInprimatu pdf: Goldilocks eta The Three Bears koloreztatzen orria\nIrakurri Goldilocks eta Three Bears elkarrekin eta utzi zure seme-alabek kolore orria osatzeko. Istorioa hainbat aldiz irakurtzen baduzu, kultur ezberdinetako garaikidearen erreferentziak edo antzeko istorio bat aurkitu dezakezun ikertzeko interesa duzu.\nTortoise eta Hare koloreztatzen orria\nTortoise eta Hare koloreztatzen orria. Beverly Hernandez\nInprimatu pdf: Tortoise eta Hare koloreztatzen orria\nTortoise eta Hare Aesopen fabulu ospetsuenetako bat da. Seguruenik moral asko entzun dituzu: motela eta egonkorra lasterketa irabazi du.\nAhatetxo itsusiaren kolore orria\nAhatetxo itsusiaren kolore orria. Beverly Hernandez\nInprimatu pdf: Ahatetxo itsusiaren kolore orria\nAiton itsusiak istorioa irakurri zure semeekin eta utzi kolore orria osatzeko. Berriro ere, istorioarekin oso ezaguna bazara, bertsio edo erretratuak bilatzen saiatuko zara.\nKentucky Estatuko Bird\nUdaberriko Natura Ikasketarako Gaiak\nGabonetako printzeen hamabi egunak\n5 Bigarren seihilekoa hasi aurretik egin beharreko gauzak\nZenbat da AEBetako Per Capita diru-eskaintza?\nZergatik da Sky Blue?\nMussorgsky-ren gaua, Bald Mountain-n\nItaliako aditz konjugazioak: itzuli\nZaindu zure eskalada soka\nNew Hampshire kolonia\nNorth Parkeko Unibertsitate Onarpen\nTop Ten Latin Dance Scenes Movies\nTitulazio Definizioa (Kimika)\nYule-ren inguruko guztia\nThanksgiving Greenergoentzako ideiak\nGerra Hotzaren Glosarioa\nPerl Chr () eta Ord () funtzioak erabiliz\nLeonardo da Vinciren "Eskuen azterketa"\nEzin dituzu SAT puntuazioak utzi?


Karlos Saldiseri omenaldia, ostiralean : Oarsoaldeko Hitza\nKarlos Saldiseri omenaldia, ostiralean\n20:00etan hasiko den enkarteladaren ondotik egingo diote aitortza duela 41 urte indar parapolizial faxistek hil zuten lezoarrari.\nOstiralean (hilak 15) Karlos Saldise Korta omenduko dute Lezon. 41 urte beteko dira larunbatean indar parapolizial faxistek Donibanen jaiotako lezoarra hil zutenetik, tiroz. Ez zen ikerketarik egin inoiz ere, ez da errudunik.\n20:00etan enkartelakada egingo dute Gurutze Santuaren plazatik, eta hori bukatzean, Karlos Saldise plazan egingo dute aitortza ekitaldia.\nIaz, Saldiseren hilketaren 40. urteurrenaren harira, herri batzordea sortu zuten Lezon eta hainbat ekitaldi antolatu zituzten. “Bizi balitz, gaur gure ondoan izango zen egungo borroketan buru-belarri: naturaren alde; euskararen alde; emakumeen eskubideen alde; pentsio duinen alde; jendarteko sektore ahulenak babesten; preso, errefuxiatu eta euren senideei elkartasuna ematen; eta etorkizuneko Euskal Herri aske baten aldeko borrokan murgildurik”. Esaldi horrekin laburbildu zuten batzordekideek Saldise zer eta nor zen, nahiz haren hilketak utzi zuen hutsunea.\nErlazionatutako edukiaOmenaldia eskaini diote Karlos Saldiseri haren hilketaren 40. urteurrenean“Bizi balitz, gaur Karlos gure ondoan izango zen, egungo borroketan buru-belarri”Utzi zuen arrastoari aitortza


Udalak lanean dihardu Juan Antonio Mogeleko igogailua lehenbailehen martxan jartzeko — Eibarko Udala\nUdalak lanean dihardu Juan Antonio Mogeleko igogailua lehenbailehen martxan jartzeko\nMiguel de los Toyos alkateak bilerak izan ditu matxuran inplikatutako aldeekin; akatsaren jatorria ez zen Udalaren errua izan, baizik eta Iberdrolarena, argindarra aktibatzean gainkarga bat izan baitzen.\nAlkatetzak lanean dihardu eta beharrezkoak diren gestio guztiak egiten ari da Juan Antonio Mogeleko igogailu publikoa konpondu eta ahalik eta azkarren martxan jartzeko. Gestio zailak izaten ari dira matxura konpontzeko lanen zailtasunagatik.\nAkatsaren jatorria joan den otsailean gertatu zen, argindarra moztean. Iberdrolak argia moztu zuen inguru horretan. Hornidurari berriz ekitean akats baten eraginez gainkarga elektriko bat gertatu zen, eta nahiko kalte handiak eragin zituen ingurune hartan, bai etxeetako tresna elektrikoetan bai bide publikoko instalazioetan.\nInstalazio kaltetuena futbol-zelaiaren ondoan kokatutako Mogeleko igogailua izan zen. Igogailuaren ia sistema elektriko guztiari eragin zioten kalteek, bai panelei bai pieza espezifikoei, eta instalazioa oso hondatuta geratu zen. Une horretatik, Udala Iberdrolarekin jarri zen harremanetan matxuraren erantzukizunak ezartzeko, hura zehazteko, kuantifikatzeko eta konponbide bat emateko.\nIberdrolak oniritzia eman eta ardura bere gain hartu ondoren, Udalak planifikazio bat egingo du laster instalazioaren mantentze-lanez arduratzen den enpresarekin batera, kontuan izanik igogailuaren fabrikazio eta entrega-sistemen epeak; izan ere, konplexutasun handiko matxura bat da eta beharrezkoa da igogailu modelo horretarako piezak fabrikatzea, ez baitira sailean egiten.\nUdalak espero du inplikatutako aldeekiko bilerak Aste Santuaren ostean izatea, hala, planifikazioa bat egin eta auzotarrei jakinarazteko.\nSortutako egoeraren aurrean, Miguel de los Toyos alkateak ziurtatu du jakitun dela "zer garrantzitsua den zerbitzu hau auzoko bizilagunentzat; hortik Udalaren ardura eta auzoak eskatzen duen informazioa eskaintzeko premia".\nHalaber, Miguel de los Toyosek azaldu du “nahiz eta Udalak ez duen izan inolako errurik matxura larri honetan, ahaleginak egiten ari gara nork bere erantzukizunak har ditzan eta arazo hau ahalik eta azkarren konpon dadin”.


Wikiloc - ibilbideak ERREKAXI 2018.3.11 - Ondarroa, País Vasco (España)- GPS track\nBizikleta gañin pedalai emoten makal samarrak ga gaur batu gazen geixenak, baine bizikletak garbitzen artistak. Eta gure Pikupeko paparazzi/mariñelak horren frogak lagazku.\nAsmo bateaz hasi ga Katei eta Armintxatik gora, Santixa biderutz eitxi zan idei. Baine euan errekaxiaz Gipuzkurutz desbia ga eta bide barri bat bilatzen hasi gazku Jeronimo-Jabi. Okerreku topa ta Artzainerrekan amaitxu dou.\nEgune osotzeko Mutrikurutz jun ga eta Aitorrek tour turistiko bat eizku herri barrun, eta postreako portutik ranpan gora "Beranoazul" bat asma dou kanta ta guzti, Galdona altza aurretik.\nGaurku xuabi ixan da azkanin. Epelde geixauan goguaz laga dou.\nKaixo, zure lagunak ibilbide interesgarri hau topatu du ERREKAXI 2018.3.11 https://eu.wikiloc.com/ibilbide-mountain-bike/errekaxi-2018-3-11-23174450 Ondo izan, Wikiloc - Munduko GPS ibilbide eta interesguneak


Juanjo San Sebastianek WOP Fundazinoa Saria hartuko dau 2018 Bilbao Mendi Film Festivalean - bizkaie.biz\nJuanjo San Sebastianek WOP Fundazinoa Saria hartuko dau 2018 Bilbao Mendi Film Festivalean\nBizkaie! 2018-09-13 10:44 Kulturea\nJosep Manuel Anglada, Sir Chris Bonington eta Peter Habeler-i batuko jake saridunen zerrendan.\nJuanjo San Sebastian mendizale eta idazle bilbotarrak jasoko dau Bilbao Mendi Film Festivalen aurtengo edizinoko WOP-The Walk On Project Fundazinoa Saria, mendizaletasunaren giza balioen babesa eta transmisinoa saritzen dituana.\nBosgarrenez emongo da sari hau, eta distiraz betetako zerrendara batuko da Juanjo San Sebastian; haren aurretik Josep Manuel Anglada, Sir Chris Bonington eta Peter Habeler izan dira sarituak, Jeremy Collins-en Drawn filmaz batera.\nMendizaletasunak berezko dituan balioak azaleratzen ditu sari honek: hobetzeko gaitasuna, esfortzua eta talde-lana, eta fideltasuna eta baikortasuna aldaketak lortzeko motor legez. Juanjo San Sebastianek bere ibilbideagaz sari hau jasoteko ezaugarri horreek guztiak dituala ebatzi dau WOP Fundazinoak.\nMendiari lotua dago Juanjo San Sebastian, beti izan da holan. Alpinista, eskalatzailea, idazlea, mendiko espedizinoetan alturako espezialistea eta kameralaria, dokumentalgilea... Hainbat alorretan ibili izan da mendiari begira. Jendarteko mutila da, lagunartekoa, energiaz betea, eta bere egiten dituan ardurak zintzo gauzatzen ditu: izan espedizinoetan nahiz TVE-ko Al Filo de lo Imposible saioagaz kolaborau ebaneko 15 urteetan, Pagasarri Martxea antolatu dauen 27 urteetan, edota 20 urtez han eta hemengo urietan antolatutako mendi jardunaldietan (Bilbo kuttunean egin zituan BBK Mendi Jardunaldiak nabarmenduz).\nMunduko bigarren mendi altuenean, K2-an, bere bizitzako momenturik gogorrenak bizi izan zituan: tontorretik bueltan ekatxak harrapatu zituan, eta hainbat egunez soka-kidea salbetan saiatu arren, ha eta bere eskuko ia hatx guztiak be galdu zituan. Esperientzia haretan oinarrituta Chogori, la Gran Montaña dokumentala egin eben, mundu osoko mendi zinemaldietan sari ugari irabazi zituana, baita Cita con la Cumbre eleberria be, aditu zenbaiten arabera gaztelaniaz sekula idatzitako mendi gaiei buruzko libururik onena.\nMendi Film Festivalen 11. edizinoan, ganera, Sail Ofizialeko Epaimahaiko kide izango da Aldo Audisio, Emi Ueyama, Jim Herrington eta Suzan Berazagaz batera.\nThe Walk On Project Fundazinoa Sari banaketa ekitaldia abenduaren 15ean, zapatuan, egingo da BBK Aretoan, Mendi Film Festivaleko proiekzinoen areto nagusian.\nThe Walk On Project Fundazinoa Saria\nWOP lan eta lan dabil, urratsez urrats, gaixotasun neurodegeneratiboen kontra; tontor gatx baterako bidearen parekoa da gaixotasunontzako sendabidea topetea, baina mendizaletasunean legez, eskura daukagun ahalmen guztia indarrean jarriko dogu lortu ahal izateko. Mendiagaz lotura handia dabe gidatzen gaituen balioek: hobetzeko gaitasuna, talde lana, langak apurtzea, bide barriak sortzea, dino WOP-eko sortzaile dan Mikel Renteriak.\nWOP Fundazinoa Alberto Iñurrategi, Juan Vallejo eta Mikel Zabalza alpinistakaz mendiko hainbat espedizinotan izan da WOPeak proiektuaren bidez. Azkena igaz, 2017an, Gasherbrumetara joan ziranean WOPeak-eko zortzigarren etapan. Tontorrik zapaldu barik baina lorpenik handienagaz itzuli ziran handik: bizitea, Valerio Annovazzi italiarrarena, G-IIko 3. kanpalekutik erreskatau ebeb-eta.\nOrain kirolagaz lotuta jarraitzen dau Fundazinoak, eta aurtengo bere erronkak atletismoagaz dau zerikusia. WOP Challenge 2018 da erronka hori: maratoiko munduko errekorrak hausten saiatuko da gizon eta emakumez osotutako talde bat, 400 metroko txanda emoteak osotuz, Bilboko Kale Nagusian bertan, irailaren 22an. Ekimen honek kirolaren gorentasuna eta WOPek sustatutako balioak buztartzen ditu.\nBEREZIA: Bilbao Mendi Film Festival 2018


BIC ARABA Araba Ekinean-en 2020ko edizioak jomugan dauka pertsona ekintzaileek planetaren erronkei irtenbidea aurkitzeko duten ahalmen disruptiboa, eta ideien lehiaketa sendotu du: 9 kategoria izango dira, eta 10.000 euro baino gehiago saritan\n– Aurtengo sariketaren lema “Moonshot-ak ekintzailetzarako” izango da, eta ideia hau du ardatz: pentsamendu disruptiboa lehengaia izan daitekeela lorrezinak diruditen erronkei irtenbidea jartzeko eta negozio aukera berriak sortzeko\n– “Zure ideiak balio du” lehiaketaren 16. edizioak 9 kategoriatan sarituko ditu proiektuak: ideiak, jasangarritasuna, merkataritza eta turismoa, nekazaritzako elikagaiak, industria, zerbitzuak, berrikuntza, enpresa arloko eraldaketa soziala eta berrikuntzaren sari berezia; horiez gain, beste sari bat ere izango da, ikusleek emango dutena\n– Jarduerak urtarrilaren 29an hasiko dira Eskola Enpresen Azokan Andra Maria Zuriaren plazan, eta haien artean nabarmentzekoa da Ekin Day deritzon jardunaldi nagusia, zeina apirilaren 2an egingo baita Europa Biltzar Jauregian\nUrtero bezala, sariketa honen xedea da Araban ekintzailetzarako dagoen talentua bistaratzea eta arabarren ekintzailetzarako bokazioa motibatu eta elikatzea. 2020ko edizioak balio du Araba Ekinean zeharkakoagoa finkatzeko. Izan ere, urteko mugarri bakarra izateari utzi dio eta jarraipena izatea lortu du, ekitaldiak urte osoan zehar antolatzeari esker, hala nola Ekin Breakfast deritzen ekintzailetzari buruzko topaketa sektorialak; hain zuzen, 2019. urtean hilero egin da deialdia lurraldeko hainbat lekutan. Hainbat sektore hartu dituzte ardatz, eta ildo berari jarraituko diote 2020an. Jarraipen horrek badauka zerikusia alavaemprende.com webgunearekin eta sariketa horren sare sozialekin ere; izan ere, haiei esker, gure lurraldean ekintzailetzaren inguruko komunitate garrantzitsu bat sortzen eta finkatzen ari da, eta hori izan zen iazko edizioan jarri genuen helburuetako bat.\nAraba Ekinean-en edizio honen xehetasunak aurkezteko ardura izan dute Pilar García Salazar Arabako Foru Aldundiko diputatu nagusiordeak, Maider Etxebarria Gasteizko Udaleko alkateorde eta Garapen Ekonomiko Iraunkorraren Saileko zinegotziak, Aitor Urzelai BIC Arabako lehendakari eta Eusko Jaurlaritzako Ekintzailetzako zuzendariak eta Axier Urresti Vital Fundazioko zuzendari nagusiak. Edizio honetan, nabarmentzekoa da, halaber, “Zure ideiak balio du” izeneko sariak sendotu direla. Gure lurraldean egoitza duten enpresek ematen dituzte, eta haien bidez 10.000 euro baino gehiago banatuko dira saritan, ekimen irabazleen artean. Hona hemen:\n– Ideiarik onenaren On4U saria. 500 euro\n– Ideiarik jasangarrienaren Aclima saria. 500 euro\n– Merkataritza eta turismoko Gasteiz ON saria. 1000 euro\n– Nekazaritzako elikagaien arloko ekimen onenaren Eroski saria. 1000 euro\n– Industria arloko ekimen onenaren Michelin saria: 1000 euro\n– Zerbitzuen sektoreko ekimen onenaren Ferrovial saria: 1000 euro\n– Enpresa arloko eraldaketa sozialaren RPK sari berezia: 1000 euro\n– Berrikuntzako Metxa sari berezia: izen bereko azeleratzaileak emana proiekturik berritzaile eta eskalagarrienari. Saria: plaza bat hurrengo Bootcamp Metxa-rako, 4.000 euroan balioztatua.\n– Ikusleen sari berezia: ideia finalisten azken aurkezpenera joango diren ikusleen artean aukeratua. 300 euro\nEskaerak aurkezteko epea gaur hasiko da, urtarrilaren 20an, eta martxoaren 13ko 14:00etan bukatuko da. Oinarriak hemen ikus daitezke: alavaemprende.com. Epaimahaia lurraldeko eragile ekintzaileek osatuko dute, eta martxoaren erdialdean hautatuko ditu finalistak. Haiek beren ideiak azalduko dituzte martxoaren 26an, asteartean, Goiuri jauregian egingo den ekitaldian. Eta irabazleak nor diren apirilaren 2an jakingo dugu, Araba Ekinean-en Ekin Day jardunaldi nagusian. Lehiaketa honen iazko edizioan 55 proposamen aurkeztu ziren eta lehiaketaren antolatzaileek aurtengo lehiaketan parte hartzera animatu nahi dituzte ideia edo proiektu ekintzaile bat duten pertsona guztiak. “Haien parte hartzea bultzada handia izan daiteke beren proiekturako; halaxe izan zen garai batean, gaur egun beren sektorean aitzindari diren beste ekimen batzuetarako”, nabarmendu zuten.\nMartxoaren 26an Goiuri jauregian egingo den jardunaldian, orobat, B2B topaketa egingo da, laugarren urtez jarraian. Topaketa horretan, ekintzaileek banakako bilerak egin ditzakete aholkularitza, finantzaketa eta azelerazio erakundeekin, baita beste pertsona ekintzaile batzuekin ere. Topaketara joateko, aurrez izena eman behar da webgune honetan: www.alavaemprende.com. Aurreko bi deialdietan aldebiko ehun bilera baino gehiago egin ziren, eta haietatik lankidetza berriak sortu ziren.\nAurtengo jardunaldi nagusia, Ekin Day, apirilaren 2an izango da, arratsaldean, Europa Biltzar Jauregian, eta, edizio bakoitzean bezala, ekintzailetzarako topaleku eta inspirazio eta networking-erako gune bihurtuko da. Oraingo honetan, hiru gai izango ditu ardatz jardunaldiak:\nMoonshot-ak, talentu ekintzailea hezteko. Gazteen artean berrikuntza eta ekitea sustatzea helburu duen ikuspegi berri bat ahalbidetzen duten hezkuntza eredu eraldatzaileen adibideak\nEkintzailetza eta pentsamendu disruptiboa erronka berriei erantzuteko, gure gizarteak eta gure planetak dituzten erronka berriei nola erantzun erakusten duten enpresen talde batekin.\nHibridazioari/Medici efektuari buruzko amaierako hitzaldia. Sektoreen, diziplinen, merkatuen eta kontzeptuen arteko lotura disruptiboak, berrikuntza apurtzaileak sortzeko.\nJardunaldian, gainera, 2020ko Zure ideiak balio du eta Ekintzaile Handia eta Ekin Araban sariak banatuko dira. Ekin Day jardunaldira doan joan daiteke baina aurrez izena eman behar da webgune honetan: www.alavaemprende.com\nEkin Breakfast-en ibilbidearekin jarraituz (sektore jakin baten inguruko ekintzailetza topaketak, urte osoan Araba Ekinean-en barruan egiten ari direnak), aurtengo programan hainbat hitzordu egingo dira, ardatz hartuta, besteak beste, ekintzailetza soziala. Ekin Breakfast bat egingo da martxoko lehen astean, eta beste batzuk ere egingo dira Arabako Errioxan eta Aiaraldean, Araban hain garrantzitsuak diren ardoaren eta industriaren sektoreetako ikuspegi disruptiboei buruz. Topaketa horiek guztiak doakoak dira, eta interesa dutenek webgunearen bidez eman dezakete izena.\nAraba Ekinean-en 2020ko lehen jarduera asteazkenean izango da, urtarrilaren 29an, Eskola Enpresen Azoka tradizionala egingo baita Andra Maria Zuriaren plazan jarritako karpan. Ekimen hori 10:00etatik 13:00etara bitartean egingo da, eta helburu dauka LHko Arabako zenbait ikastetxetako ikasleek ikasturte honetan Ikasenpresa programaren barruan garatu dituzten enpresa proiektu berrien erakusleiho izatea. Berrogeita hamar bat proposamen aurkeztuko zaizkie bertaratutakoei beste horrenbeste standetan, non ikasleek beraiek saldu eta erakutsiko baitituzte beren produktu eta zerbitzuak.\nIkasenpresa programan, erdi mailako eta goi mailako lanbide heziketako ikasleek aukera dute enpresa bat sortzeko eta beren proiektuari buruzko prestakuntza jaso eta tutoretzak izateko. Horren helburua da enpresa ikasgeletara hurbiltzea eta parte hartzaileen ekintzaile gaitasunak sustatzea. Karpa zabalik egongo da nahi duten guztiek ekimen horien berri izan dezaten.\nArabako unibertsitate ikasleek ere parte hartuko dute Araba Ekinean-en edizio honetan, “Ekin Shoots” izeneko topaketen bidez. Topaketa horietan, ikasleek berek proposatutako erronken irtenbideak landuko dituzte, beren enpresak eta proiektuak sortu dituzten beste unibertsitate ikasle batzuen esperientzietan inspiratu ondoren.\nUrte osoan aktibo dagoen plataforma digitala eta start up-entzako ekitaldia\nAraba Ekinean-en antolatzaileak dira Arabako Foru Aldundia, Gasteizko Udala, Eusko Jaurlaritza —SPRI Taldearen eta BIC Arabaren bitartez— eta Vital Fundazioa, eta sariketaren azken hiru urteetan alavaemprende.com webgunea bultzatu dute, urte osoan aktibo dagoen plataforma izan dadin, eta erreferentzia gune bihurtu da lurraldeko pertsona ekintzaile guztientzat. 2019ko zifrek hala dela erakusten dute; izan ere, webguneak 29.000 bisita baino gehiago izan ditu bere ataletako edozein kontsultatzeko, besteak beste, ekintzailetzarako laguntzen deialdiak, Araban ekiteko lekuak eta prestakuntza ekitaldiak eta ikastaroak. Hilero newsletter bat ere argitaratzen da, Arabako ekintzailetzari buruzko berri zehatzekin. Aurten, halaber, beste gune bat sartu nahi da, lurraldeko talentu ekintzailearen eskaintza kudeatzen laguntzeko.\nAraba Ekinean-ek hiru profil ditu sare sozialetan, eta oso aktiboak dira: Facebook, Twitter eta Linkedin-en. Adibidez, ekimenak ia 2.000 jarraitzaile ditu Twitterren, eta 2019an ia 1.500 aipamen izan zituen. Facebooken ia 600 dira jarraitzaileak, eta iaz 3.000 elkarrekintza baino gehiago izan zituen. 2019. urtearen erdialdetik, Linkedin-en ere badu profila, eta 4.300 inpresio baino gehiago erregistratu ditu dagoeneko.\nAzkenik, edizio honetan, bosgarren urtez jarraian, Europako Batzordearen eta Start Up Europe-ren Startup Europe Week #SEW20 izeneko ekimena egingo da, Araba Ekinean-ek antolatua, ekintzaileei beren negozio ideia bultzatu eta garatzen laguntzeko. Martxoaren 16an izango da, Europa Biltzar Jauregian, eta gai nagusia “Talent and innovation are everywhere” izango da. Doan izango da jardunaldira joatea, eta hizpide izango dira pertsona ekintzaileei laguntzeko tresnak eta start up-ak merkaturatzeko orduan talentuak duen garrantziaren inguruko esperientziak. Araba Ekinean-en webgunearen bidez eman daiteke izena.\ndavid\t2020-01-20T15:33:44+00:00\t20 urtarrila 2020|


Eskolako Bidea proiektua, ikastetxeetara joan-etorriak modu ez motorizatuan egiteko - Oñati - Goiena.eus\nEskolako Bidea proiektua, ikastetxeetara joan-etorriak modu ez motorizatuan egiteko\nAmaia Txintxurreta 2016-03-03 16:19\nEskola mugikortasunaren diagnostikoa egin dute eta ondorioztatu dute ikasleen erdia oinez joaten dela eskolara Oñatin. Eskolara Bidea proiektuaren helburuetariko bat da autobusez edo batez ere autoz egiten diren joan-etorriak murriztea.\nHezkuntza Mahaitik sortutako proiektua da Oñatiko Eskolako Bidea. Helburua da ikasleek eskolara egiten dituzten joan-etorriak modu "iraunkor, aktibo, autonomo eta seguruan egitea", Nerea Zubia zinegotziak adierazi duen moduan. Batzuk modu motorizatuan joaten dira eskolara, beste batzuk, berriz, modu ez motorizatuan; eta, hain justu ere, modu ez motorizatua sustatu nahi dute, autoen eta autobusen erabilera murrizteko. Hori oinarri hartuta, "herria oinezkoendako berreskuratzea" gura dela gehitu du Zubiak.\nOñatin Lehen Hezkuntzako ikasleen erdia oinez joaten da eskolara, herena autoz, eta gainontzekoak patinetez, autobusez eta bizikletaz, hurrenez hurren. DBHn eta Batxilergoan oinezkoak gehiago dira; %71, hain justu ere, modu motorizatuan ia %12 joaten dira, eta falta diren beste gehienak bizikletaz. Eskola mugikortasunaren diagnostikotik ateratako ondorioetako batzuk dira horiek. "Ikusi dugu Oñatin ikasleen jasangarritasuna eta autonomia maila altuak direla, eta hori hobesten da", adierazi du diagnosia egiten aritu den teknikariak, Ainhoa Ugaldek.\nHezkuntza Mahaitik sortutako proiektua da Oñatiko Eskolako Bidea eta ikastetxeetako ordezkariak, guraso elkarteetakoak eta udalekoak parte hartzen dute. Denak egon ziren eguazteneko aurkezpenean.\nIrakasleen izenean Maite Aiastuik hitz egin zuen, eta azaldu ikastetxeetan mugikortasun jasangarria landu dutela ikasleekin eta bertako puntu bat izan dela umeak eskolara oinez joan daitezen sustatzea. Gurasoen aldetik, berriz, Mirari Letek hartu zuen hitza eta adierazi zuen euren seme-alaben segurtasunak eta osasunak arduratzen dituztela eta autoekin izan dezaketen menpekotasuna gainditzea garrantzitsua dela.\nHorretarako, eta jasangarritasuna, osasuna eta mugikortasuna kontuan hartuta, Bagabiltz leloa jarri diote proiektu honi. Logotipoa ere badu, eta bi kolore erabili dituzte: berdea, jasangarritasuna adierazteko; eta urdina, osasuna irudikatzeko. Eguazteneko aurkezpenean erakutsi zuten.\nProiektu honen barruan, umeek eskolarako bidean ikusten dituzten gustuko eta ez hain gustuko egoerak argazkitan jaso gura izan dituzte; gaur, egubakoitza, da argazkiak entregatzeko azken eguna. Jasotakoekin erakusketa zabalduko dute hilaren 14tik 18ra kultura etxean, eta sariak ere egongo dira.\nUmeek jasotako iritziekin, herri ereduaz hausnartu gura du Udalak. Proiektua ez da umeengana soilik zuzentzen, baina eurek espazio publikoa, bide-segurtasuna eta hirigintza nola bizi dituzten jakitea garrantzitsua dela iruditzen zaio.


[Galeria] Ainhoa Learte Usabiaga eta Julene Iturbe Epeldek irabazi dute Madelon literatur lehiaketa. : Oarsoaldeko Hitza\nAnia Latorre Armentia eta Lili Aduriz Etura izan dira saila bakoitzeko bigarren sailkatuak; Xanti Altxuren oemenz antolatzen du lehiaketa EHGAMek.\nIrabazleak, antolatzaileak eta Altxuren senideak gaurko sari banaketan.\nSeigarren Madelon sariak banatu dituzte gaur. Madelon Literatur LGTBI Lehiaketa EHGAMek antolatzen du Xanti Vicente Altxu zenaren omenez, eta bi urtetik behin egiten dute. Errenteria-Oreretakoa da 18-25 urte arteko saileko irabazlea, Ainhoa Learte Usabiaga; Sail horretako bigarren sailkatua, berriz, Ania Latorre Armentia gasteiztarra izan da.\n18 urte arteko sailean Julene Iturbe Epelde azpeitiarra izan da irabazlea, eta Lili Aduriz Etura errenteriarra bigarren sailkatua. Azken hori izan da sari banaketan izan den bakarra, beste hirurak arrazoi ezberdinengatik ez dutelako aukerarik izan bertaratzeko. Learteren amonak jaso du errenteriarraren saria, eta bere amak, berriz, ekitaldirako prestatuak zituen lerroak irakurri. “Poz ederra” sentitu duela saria irabazterakoan idatzi du Leartek, “ez delako edozein sari. Izan ere, konprometitua sentitzen naiz kolektibo honekin, defenditzen duen normalizazioarekin eta bizikidetzarekin”. Koloreztatzeko mihisea da bere narrazioaren izenburua, eta bertan irakaskuntzak, eskolak, ikastolak duen botereaz, ahalmenaz gogoetatu duela idatzi du, eta ipuinak asko duela errealitatetik: “Pertsonai nagusiak, zein bigarren amilakoak errealitatetik hartu ditut. Protagonistak bizi duen egoera zer eta zein den ez jakitearen egoera ere errealitatea da, barrualdean pertsona bat sentitzea eta kanpora begira oso bestelakoa. Zoritxarrez ezberdina izateagatik jasaten dituen iraintzea eta umiliazioa ere errealitatetik hartuak dira”.\nMezu ederra utzi duena Madelon sariketaren atal nagusiko irabazleak: Gazteena dela etorkizuna esan du, beren esku dagoela gizartea eraldatzea, “justuak izan eta aniztasunaren aurrean errespetuzko jarrera izatea.Egin dezagun bada”.\nGiza Eskubideen Nazioarteko Eguna da gaur. Egun honekin egiten dute bi urtetik behin sari banaketa, eta ez dela kasuala dio Martinek, nahita hautatu zutela, “izan ere munduko 70 herrialdek baino gehiagok sexu bereko pertsonen harreman afektibo sexualak jazartzen dituzten legeak dituzte indarrean; zazpi herrialdetan heriotza zigorra ezartzen zaigu: oraindik orain badira estatuak eta mandatariak, eliz gizonak, erlijioak, eta komunikabideak gure kontrako gorrotoa bizitu eta gure aurkako jazarpena bultzatzen dituztenak”.\nLGTBIfobiei aurre egiteko tresnarik baliogarriena zein den ere argi du, gaiaz hitz egitea, eta horren harira Bafarroako Gobernuak abiatu duen kanpaina nabarmendu du hautsak harrotu dituelako askatasun afektibo sexuala ulertzen eta errespetatzen ez dutenen artean, “badirudi zauri asko urratu dituela sexu heziketaz hezkuntzan ahalik ea azkarren hitz egiten hasteko programak. Horren adibidea da Iruñean gertatzen ari dena”. Askatasun afektibo sexualaz hitz egiteak ez dituela haur edota gazteak lesbiana, gay edota transexualak bihurtzen esan du, “pertsona bakoitzak bere identitatearen desioa jazarpenik gabe aukeratu ahal izatea dakar heziketak, beldurrik gabe hautatzea, eta errespetuzko giroa sortzen du aniztasun afektibo-sexualarekiko”.\nLehiaketaren erantzunarekin ere pozik azaldu da Martin: iaz baino 11 lan gehiago aurkeztu dituzte aurten, “iaz zortzi izan ziren, eta aurten 19. Irabazle guztiak emakumeak izatea nabarmendu nahiko nuke, baita irabazi duten au lanek euskaraz aurkeztutakoak izan direla”.


Irekia Eusko Jaurlaritza - Gobierno Vasco :: Polizia eta Larrialdietako Euskal Akademia herritarren segurtasunerako ikuspegi berriak aztertzen ari da\nPolizia eta Larrialdietako Euskal Akademia…\nPolizia eta Larrialdietako Euskal Akademia herritarren segurtasunerako ikuspegi berriak aztertzen ari da\n<img src="https://www.irekia.euskadi.eus/uploads/cover_photos/22177/original/01.jpg" style="max-width:100%" alt="" />\nCastellóko Poliziako ordezkariek beren hurbiltasun-poliziaren proiektua azaldu dute Arkauten\nArkauteko Akademiak Castellóko Poliziaren eta bere hurbiltasun-poliziaren esperientzia aztertu du gaur, herritarren segurtasunerako ikuspegi berriak aztertzen ari baita. Polizia horretako ordezkariak gurera etorri dira beren «Proxpol» proiektuaren edukia zehaztasunez azaltzera.\nGaurko azterketa-jardunaldia Arkauteko Akademiaren «Parez pare» izeneko prestakuntza-zikloaren barruan dago, eta jardunaldi honetaz gain, konferentziak, ikastaroak eta jardunaldiak egingo dira segurtasun, delinkuentzia eta polizia-lanaren alderdiak aztertzeko. Honako honetan, bada, Akademiako zuzendari Malentxo Arruabarrena izan da buru.\nCastellóko Poliziaren buruak, José Luis Carque intendente nagusiak, eman die hasiera jardunaldiei, eta «Proxpol» proiektuaren alderdi teorikoez aritu da. Jarraian, aipatu Poliziako inspektore Manuel Rodríguezek hurbiltasun-polizia berri bat lortzeko Castellóko proiektuaren alderdi nagusiak azaldu ditu. Mirian Balaguer agenteak alderdi soziala eta gatazkak konpontzeko tresna gisa poliziaren bitartekaritzak duen rola izan ditu hizpide. Amaitzeko, Martín Santos analista kriminala mintzatu da. Nazioarteko arloko tokiko segurtasunaz hitz egin du, eta Castellóko Poliziak Mexikoko Nueva León hiriarekin dituen lankidetza-esperientziak azaldu ditu.\nLa Academia Vasca de Policía y Emergencias analiza las nuevas perspectivas de la seguridad ciudadana... http://t.co/fy9kQFSrYe\nPolizia eta Larrialdietako Euskal Akademiak antolatutako “Parez pare” jardunaldietan profil kriminologikoaren printzipio teorikoak eta operatiboak aztertuko dituzte